Εικόνες από το Λιμάνι των Καλών Ανέμων [ Ι ] | Amagi Radio\nΕικόνες από το Λιμάνι των Καλών Ανέμων [ Ι ]\nΚυρ, 10/15/2017 - 08:36\nΠάνω από την πύλη του νεκροταφείου της Ρεκολέτα —της τελευταίας κατοικίας των επιφανών porteños (των «λιμανίσιων»: έτσι λένε τους κατοίκους της αργεντίνικης πρωτεύουσας)— δεσπόζει μια τεράστια, κεφαλαιογράμματη επιγραφή: «Resquiescant in pace».\nΠερπατώντας μέσα από τα εντυπωσιακά μαυσωλεία, στρατιωτικών—μεταξύ αυτών πολλών πραξικοπηματιών—, πολιτικών, χρηματιστών και συγγραφέων, φτάνει κανείς, προς το βάθος του κοιμητηρίου, σ’ ένα περίτεχνο αρ-νουβό ταφικό κτίριο. Μπροστά στην πόρτα της εισόδου στέκεται μια όμορφη νεαρή κοπέλα. Μοιάζει να κλείνει την πόρτα και να περιμένει τους διερχόμενους επισκέπτες να την προσπεράσουν ώστε να περάσει απέναντι.\nΩστόσο αυτό δεν συμβαίνει ποτέ. Η νεαρή κοπέλα είναι νεκρή εδώ και πάνω από έναν αιώνα, και το μαρμάρινο ομοίωμά της παραμένει πάντα στη θέση του, κάθε φορά που και ο τελευταίος επισκέπτης του Κοιμητηρίου την προσπερνά.\nΤο όνομά της ήταν Ρουφίνα Καμπασέρες.\nΗ ζωή της Ρουφίνα, σε αντίθεση με αρκετών άλλων γειτόνων της, στρατιωτικών, πολιτικών, πραξικοπηματιών, και σημαντικών παραγόντων της οικονομικής ζωής του Μπουένος Άιρες, ήταν μάλλον αδιάφορη. Η Έβα Περόν, για παράδειγμα, μια από τις πιο γνωστές άλλες ενοίκους του κοιμητηρίου, έζησε πολύ πιο έντονες περιπέτειες, ακόμη και ως πτώμα.\nΠοι0ς είναι τότε ο λόγος που η Ρουφίνα παραμένει ζωντανή στη συλλογική μνήμη της πόλης, πάνω από έναν αιώνα μετά; Η απάντηση δεν βρίσκεται στην ιστορία της ζωής της, αλλά στην ιστορία του θρυλούμενου φριχτού θανάτου της.\nΉταν ένα απόγευμα του 1902, και η δεκαεννιάχρονη Ρουφίνα, η όμορφη κόρη του Ευγένιου Καμπασέρες, διάσημου συγγραφέα και πολιτικού, και της Ιταλίδας χορεύτριας Λουίζας Μπασίτσι, ετοιμαζόταν στο δωμάτιό της για τη βραδινή της έξοδo σε ένα από τα θέατρα της πόλης (το περίφημο θέατρο Κολόν δεν υπήρχε ακόμη, εγκαινιάστηκε έξι χρόνια μετά τον θάνατό της). Η ώρα περνούσε, και η Ρουφίνα δεν έλεγε να βγει από το δωμάτιο. Όταν η υπομονή του συνοδού της εξαντλήθηκε και έβαλε να σπάσουν την πόρτα, βρέθηκε ξαπλωμένη στο πάτωμα. Δεν ανέπνεε, ούτε είχε παλμό· οι γιατροί διαπίστωσαν απλά τον θάνατό της. Η ταφή έγινε την επόμενη ημέρα. Το φέρετρο σφραγίστηκε και τοποθετήθηκε σε μια από τις κρύπτες του οικογενειακού ταφικού κτιρίου (στη Ρεκολέτα, τα φέρετρα δεν έμπαιναν στο χώμα, αλλά διατηρούνταν σε ανοιχτές κρύπτες, και γι’ αυτό τον λόγο ήταν από παλιά κατασκευασμένα έτσι ώστε να είναι απολύτως στεγανά).\nΤο επόμενο πρωί συνέβη κάτι πολύ παράξενο. Ένας από τους επιμελητές του νεκροταφείου διαπίστωσε πως στη διάρκεια της νύχτας το φέρετρο είχε μετακινηθεί από την αρχική του θέση. Φοβούμενος κάποια απόπειρα σύλησης, που εκείνη την εποχή ήταν αρκετά συχνό φαινόμενο, ειδοποίησε τις αρμόδιες Αρχές. Για να διαπιστωθεί πως το περιεχόμενό του ήταν άθικτο, οι αρμόδιες Αρχές αποφάσισαν να εξετάσουν προσεκτικά το φέρετρο. Εξωτερικά φαινόταν άθικτο. Στο εσωτερικό του όμως βρήκαν γρατσουνιές και σημάδια παραβίασης. Μέσα του, η Ρουφίνα κείτονταν νεκρή, αλλά σε διαφορετική στάση σώματος. Φαίνεται πως, αφού συνήλθε από την καταληψία, προσπάθησε μάταια να ανοίξει το φέρετρο, και εντέλει βρήκε τον θάνατο, δεύτερο και τελευταίο, στην τελευταία της κατοικία, από καρδιακή προσβολή.\nΑν κατάφερνε να βγει και να βρει τον δρόμο προς στην πύλη, η Ρουφίνα θα αντίκριζε μια δεύτερη επιγραφή, που υπάρχει πάνω από την εσωτερική πλευρά της, και αποχαιρετά όσους βγαίνουν από το νεκροταφείο: «Expectamus Dominum».\nΗ ιστορία της Ρουφίνα είναι ένας μόνο από τους πολλούς αστικούς μύθους στους οποίους ζουν μια δεύτερη ζωή αρκετοί από τους μάλλον πρόωρους ενοίκους της νεκρόπολης. Αν και είναι αδιευκρίνιστο σε ποιο βαθμό είναι φανταστική και ποιο πραγματική, επιβεβαιώνει με κάπως γκροτέσκο τρόπο κάτι που μου είπε αστειευόμενος ένας επιμελητής του Κοιμητηρίου στην είσοδο: δεδομένου ότι πολύ λίγοι έχουν τα λεφτά για έναν τάφο στη Ρικολέτα, έχεις πολύ περισσότερες ελπίδες να σ’ αφήσουν να μπεις ζωντανός παρά νεκρός.\nΤο δύσκολο όμως, όπως δικαίως θα διαμαρτυρόταν η Ρουφίνα, είναι να βγεις.\nΝικόλαος Ζήσιμος / Μπουένος Άιρες


Ανεξέλεγκτα καίει η φωτιά στο Κακόπετρο, Ενισχύονται οι δυνάμεις πυρόσβεσης - Χανιά - Νέα Κρήτη\nΤώρα διαβάζετε: Ανεξέλεγκτα καίει η φωτιά στο Κακόπετρο, Ενισχύονται οι δυνάμεις πυρόσβεσης\nΚατάφεραν να σώσουν ανθρώπους και σπίτια οι πυροσβέστες.\nΣυνεχίζει να καίει η φωτιά στο Κακόπετρο όπου, σύμφωνα με πληροφορίες, οι δυνάμεις πυρόσβεσης αυξάνονται και οι φλόγες έχουν εξαπλωθεί.\nΟι πληροφορίες αναφέρουν πως στο σημείο επιχειρούν 18 οχήματα με 60 πυροσβέστες, δύο πεζοπόρα τμήματα με 11 άντρες, ένα υδροφόρο όχημα του στρατού και άλλο ένα των ΟΤΑ.\nΕκκενώθηκαν οικισμοί στα Χανιά - Ελικόπτερα επιχειρούν στο Κακόπετρο\nΠαράλληλα, στην επιχείρηση κατάσβεσης συμμετέχουν και δύο ελικόπτερα τα οποία κάνουν ρίψεις από αέρος.\nΩστόσο, οι άνεμοι και οι θερμοκρασίες δεν είναι σύμμαχοι των πυροσβεστικών δυνάμεων αφού κάνουν το έργο τους όλο και πιο δύσκολο. Σύμφωνα με πληροφορίες, η φορά της πυρκαγιάς αλλάζει συνεχώς κατεύθυνση και οι πυροσβέστες δίνουν πραγματικά τιτάνια μάχη για να δαμάσουν τις φλόγες.\nΕν τω μεταξύ, σε επιφυλακή βρίσκεται η Πυροσβεστική Υπηρεσία και για τη φωτιά στις Βρύσες Αποκορώνα καθώς οι συνεχείς αναζωπυρώσεις προκαλούν ανησυχία και κρατούν σε εγρήγορση τις δυνάμεις.\nΣτις Βρύσες συνεχίζουν σήμερα να παραμένουν δυνάμεις καθώς συνεχείς είναι οι αναζωπυρώσεις. Σύμφωνα με τον περιφερειακό διοικητή των πυροσβεστικών υπηρεσιών στην Κρήτη κ.Μαραγκάκη που μίλησε στο ράδιο 9,84 η νύχτα ήταν δύσκολη καθώς υπήρχαν υψηλές θερμοκρασίες και έπνεαν δυνατοί άνεμοι με αποτέλεσμα να είναι δύσκολο το έργο της πυροσβεστικής.\nMάλιστα ένα άτομο μεταφέρθηκε με αναπνευστικά προλήματα στο νοσοκομείο Ρεθύμνου ωστόσο βρίσκεται εκτός κινδύνου.\n«Καταφέραμε να σώσουμε ανθρώπους και σπίτια» ανέφερε χαρακτηριστικά για τις δύσκολες συνθήκες που επικράτησαν χθες στις Βρύσες Χανίων, ο Γιάννης Μαραγκάκης. Περισσότεροι από 70 πυροσβέστες άλλωστε από όλο το νησί, ρίχτηκαν στη μάχη για να σώσουν ζωές και περιουσίες στην περιοχή, ενώ δύο ακόμα μέτωπα σε Κακόπετρο, Πλατανιά κι Αγία Πελαγία έθεσαν σε κατάσταση επιφυλακής όλη τη δύναμη της Υπηρεσίας.


100 χρόνια Mazda – carzine.gr\nΌλα τα άρθρα από "100 χρόνια Mazda"\nΒιβλίο για τα «100 χρόνια Mazda»\nΦέτος είναι μία πολύ σημαντική χρονιά για τη Mazda αφού συμπληρώνει 100 χρόνια ζωής. Ιδρύθηκε το 1920 και οδηγήθηκε από...\nΤι θα παρουσίαζε η Mazda στη Γενεύη αν η έκθεση δεν ακυρωνόταν λόγω κοροναϊού;\nΦέτος η Mazda γιορτάζει έναν αιώνα επιτευγμάτων και καινοτομιών. Ξεκινώντας ως κατασκευαστής φελλών, η Mazda έγινε στη συνέχεια η μοναδική...\nMazda Motor Corporation 1920- 2020: ένας αιώνας αντισυμβατικότητας\nΦέτος η Mazda γιορτάζει την επέτειο των 100 χρόνων της. Με αυτή την αφορμή εγκαινιάζεται μία χρονιά εκδηλώσεων, όπως το...


Οιχαλία - Τρικάλων: Νοεμβρίου 2008\nΣήμερα το Grand Opening του KIKA GOLD CLUB\nστην Οιχαλία με Guest Dj τον Νίκο Σπάχο,\nΤο Φθινόπωρο του 1831 (27/9) ο Ι. Καποδίστριας έπεσε νεκρός στο Ναύπλιο. Μαζί του πέθανε η πρώτη και μοναδική ίσως ευκαιρία να οργανωθεί η Ελλάδα των ατάκτων, των κοτζαμπάσηδων, των προεστών ως ένα σύγχρονο Ευρωπαϊκό κράτος, κράτος που να λειτουργούν οι θεσμοί, κράτος που οι δομές του θα ήταν στην υπηρεσία των πολιτών.\nΈκτοτε πέρασαν 177 χρόνια. Παρά τις όποιες απόπειρες που έγιναν κατά καιρούς η κατάσταση παραμένει σχεδόν η ίδια. O σκληρός πυρήνας του συγκεντρωτικού κράτους είναι οχυρωμένος στην Αθήνα και από εδώ να αποφασίζονται τα πάντα. Οι 6.000 Δήμοι και Κοινότητες της Χώρας χρησιμοποιούνται μόνο ως θεραπαινίδα της κεντρικής διοίκησης, ως ιμάντας μεταβίβασης των εντολών (όταν δεν παρενέβαινε ο Στρατός και η Χωροφυλακή…)\nΠαρά την Άνοιξη της Αυτοδιοίκησης τη δεκαετία του 80 χρειάστηκαν τα φώτα της Ε.Ε για να αντιληφθούν όλοι (κυβερνήτες και κυβερνώμενοι) ότι στην Ελλάδα των 10 εκ. κατοίκων είναι εκτός πάσης λογικής να υποστηρίζουμε ότι η κατακερματισμένη και αδύναμη Τ.Α ανταποκρίνεται στο ρόλο που υποτίθεται ότι της έχει ανατεθεί.\nΦτάσαμε στο 1998 και έγινε το πρώτο βήμα. Λειψό, κουτσό, στραβό, πάντως έγινε. Οι 6000 Ο.Τ.Α έγιναν 1034. Ακόμα και οι πιο σφοδροί πολέμιοι του Καποδίστρια 1 έγιναν υποστηρικτές του όταν διαπίστωσαν ότι κάτι άρχισε να λειτουργεί, όταν είδαν ότι και στον τελευταίο Καποδιστριακό Δήμο νέοι άνθρωποι μπήκαν στο παιγνίδι με διάθεση προσφοράς, όταν κατόρθωσαν να συντάξουν έναν προϋπολογισμό, να αγοράσουν ένα απορριμματοφόρο, να επισκευάσουν ένα γεφύρι …\nΔέκα χρόνια μετά ανέλαβε η συντηρητική παράταξη την ολοκλήρωση της «Διοικητικής Μεταρρύθμισης». Λόγια παχιά, λόγια μεγάλα..\n¨όμως από την φύση της δεν πιστεύει στην αποκέντρωση, τις ανοιχτές διαδικασίες, τη συμμετοχή των πολιτών. Είναι ταυτισμένη με το κράτος- αφέντη , θέλει τον έλεγχο παντού.\nΠαρουσίασε λοιπόν ένα κακέκτυπο, μια καρικατούρα Διοικητικής μεταρρύθμισης, χωρίς όραμα, χωρίς προοπτική.\nΆφησε να διαρρεύσουν σχέδια επί σχεδίων με μοναδικό αποτέλεσμα να εγκλωβιστούν οι άνθρωποι της Τ.Α σε μια μίζερη συζήτηση περί ορίων, περί τοπικών παραγόντων, περί κομματικών πλεονεκτημάτων.\nΌλοι όμως γνώριζαν ότι οι διακηρύξεις ήταν κενές περιεχομένου .\nΌλοι γνώριζαν ότι έψαχναν οδούς διαφυγής…\nΚαι η ευκαιρία ήρθε ! «Η παγκόσμια οικονομική κρίση μας εμποδίζει να πάρουμε τις αποφάσεις» λέει ο κ. Παυλόπουλος, και εκτελεί για δεύτερη φορά τον Ι. Καποδίστρια!!\nΗ αλήθεια όμως είναι άλλη. Η συντηρητική παράταξη δεν θέλει , δεν αντέχει τη δημιουργία του επιτελικού κράτους, του κράτους – στρατηγείο.\nΕδώ αναδεικνύεται η μεγάλη ευθύνη όλων όσων πιστεύουν στην ολοκληρωμένη διοικητική μεταρρύθμιση.\nΠρέπει άμεσα να δεσμευτούν ότι θα κρατήσουν ζωντανό το όραμα. Οι μελέτες υπάρχουν, οι αδυναμίες του Καποδίστρια 1 έχουν εντοπιστεί, οι καιροί είναι ώριμοι.\nΤο οφείλουν στον Ελληνικό λαό, το οφείλουν στον Καποδίστρια..\nΤου Πάνου Μπόζου\nΔημ. Συμβούλου Κηφισιάς\nΆμεση διακοπή των αμμοληψιών σε περιοχές των δήμων Οιχαλίας, Χασίων και Καλαμπάκας\nΤη διακοπή της αμμοληψίας σε δύο περιοχές του νομού μας ζητά ο διευθυντής Τεχνικών Υπηρεσιών της Νομαρχιακής Αυτοδιοίκησης Τρικάλων κ. Μπούτσιας από τα αντίστοιχα αστυνομικά τμήματα . Οι περιοχές ανήκουν στους δήμους Καλαμπάκας, Χασίων και Οιχαλίας. Πρόκειται για ενέργειες οι οποίες έχουν ως στόχο να αντιμετωπίσουν επαρκώς το τεράστιο πρόβλημα με τις αμμοληψίες που ταλανίζουν αρκετές περιοχές και σημεία του νομού μας.\nΣτο Νεοχωρίτη ποταμό\nΕιδικότερα η πρώτη περίπτωση αφορά σε παράνομη αμμοληψία στο Νεοχωρίτη ποταμό, μετά από καταγγελία του δημοτικού συμβούλου κ. Κώστα Οικονόμου. Μεταξύ άλλων αναφέρονται τα εξής:\n«Μετά από επί τόπου αυτοψία υπαλλήλου της Υπηρεσίας μας, στην περιοχή που αναφέρεται στο θέμα, διαπιστώθηκε ότι γίνεται αμμοληψία από θέσεις μη επιτρεπόμενες και κατά παράβαση των όρων και προϋποθέσεων της απόφασης της επιτροπής αμμοληψίας.\nΚατόπιν αυτών και προκειμένου να μην δημιουργούνται προϋποθέσεις προξένησης καταστροφικών ζημιών από πλημμύρες, παρακαλούμε σ' αυτές τις περιπτώσεις να διακόπτετε άμεσα την αμμοληψία και να προβαίνετε στις κατά Νόμο ενέργειες σε όσους δεν συμμορφώνονται με τα προβλεπόμενα στην απόφαση της επιτροπής αμμοληψίας».\nΣε Πηνειό και χείμαρρο Μύκανης\nΗ δεύτερη περίπτωση αφορά σε παράνομη αμμοληψία στον Πηνειό ποταμό και στο χείμαρρο Μύκανης. Η αρμόδια υπηρεσία για αυτή την περιοχή σημειώνει:\nΜετά από προφορική καταγγελία κατοίκων της περιοχής και επί τόπου αυτοψία υπαλλήλου της Υπηρεσίας μας διαπιστώθηκε, ότι τόσο στον Πηνειό ποταμό (περιοχή Καλαμπάκας) όσο και στον χείμαρρο Μύκανη στο ύψος ανάντι της γέφυρας Μουργκανίου και μέχρι την γέφυρα Μύκανης διενεργείται αμμοληψία από θέσεις μη επιτρεπόμενες και κατά παράβαση των όρων και προϋποθέσεων της απόφασης της επιτροπής αμμοληψίας. Κατόπιν αυτών και προκειμένου να μην δημιουργούνται προϋποθέσεις προξένησης καταστροφικών ζημιών από πλημμύρες, παρακαλούμε να διακόψετε άμεσα την αμμοληψία και να μηνύεται όσους δε συμμορφώνονται με τα προβλεπόμενα στην απόφαση της επιτροπής αμμοληψίας. Οι Δήμοι Καλαμπάκας και Χασίων προς τους οποίους κοινοποιείται το παρόν, παρακαλούνται να μεριμνήσουν για την αποκατάσταση των ζημιών από αυτούς που διενήργησαν παράνομη αμμοληψία».\nΠροπληρωμές επιδωμάτων και δώρων Χριστουγέννων\nΈτσι, από τη Δευτέρα 1 Δεκεμβρίου 2008:\nΑ) Τα τακτικά επιδόματα ανεργίας που καταβάλλονται κανονικά μέχρι και τις 6 Ιανουαρίου 2009, καθώς και τα «δώρα» εορτών Χριστουγέννων έτους 2008, θα προπληρώνονται από όλες τις Υπηρεσίες του Οργανισμού, ενώ\nΒ) Οι μισθοί μηνός Δεκεμβρίου, τα «δώρα» εορτών Χριστουγέννων του έτους 2008 καθώς και το επίδομα αδείας που αναλογεί για το 2008, θα πιστωθούν στους λογαριασμούς των δικαιούχων νέων μητέρων, ασφαλισμένων του ΙΚΑ-ΕΤΑΜ, που βρίσκονται στην εξάμηνη άδεια της ειδικής παροχής προστασίας της μητρότητας.\nΥπενθυμίζουμε ότι, τακτικό επίδομα ανεργίας (καταβάλλεται μία φορά το μήνα για 25 ημέρες) λαμβάνουν οι μισθωτοί των οποίων η σύμβαση εργασίας καταγγέλθηκε από τον εργοδότη ή έληξε και οι οποίοι έχουν ασφαλισθεί στον κλάδο ανεργίας του ΟΑΕΔ.\nΤο ύψος του τακτικού επιδόματος ανεργίας, μετά την αναπροσαρμογή του την 1η Σεπτεμβρίου 2008, ανέρχεται στα 430,75 ευρώ το μήνα για άνεργο που δεν έχει προστατευόμενα μέλη οικογένειας (εφόσον οι μηνιαίες αποδοχές του ασφαλισμένου, κατά το διάστημα απασχόλησής του ήταν ίσες ή μεγαλύτερες από 375,85 ευρώ. Αν οι μηνιαίες αποδοχές του ασφαλισμένου κατά το διάστημα απασχόλησής του είναι μεταξύ 187,93 και 375,84 ευρώ, το επίδομα ανεργίας διαμορφώνεται στα 323 ευρώ το μήνα για άνεργο χωρίς προστατευόμενα μέλη οικογένειας). Για κάθε εξαρτώμενο από τον άνεργο μέλος της οικογένειας το επίδομα προσαυξάνεται κατά 10%.\nposted by The Ghost at 1:40 μ.μ. 0 comments\nΤη φορά που σου είπα "σε μισώ"\n"σε θέλω" στ΄ αλήθεια εννοούσα.\nΚαι τώρα που σε θέλω και στο λέω\nνα ξέρεις σε μισώ. Μα στ΄αλήθεια\nΦύγε από μέσα μου..\n“Voici mon secret. Il est tres simple: On ne voit biet qu’avec le coeur. L’essentiel est invisible pour les yeux.” -Antoine de Saint Exupery. Le petit Prince. 1943-\nΚαλημέρα Αναγνώστες μου - Χαμογελάτε είναι μεταδοτικό\nΈνας τύπος πηγαίνει σε ένα pet shop αποφασισμένος να αγοράσει το πιο περίεργο ζώο που θα βρεί. Μετά την σχετική συννενόηση με τον υπάλληλο ο τελευταίος του προτείνει ένα εξωτικό ιγκουάνα .\n- Αααα , ιγκουάνα μέχρι και η πεθερά μου έχει πάρει, τί άλλο έχετε\n- Έχουμε επίσης και αυτόν τον απίθανο σκίουρο ο οποίος πλένει πιάτα λέει ο υπάλληλος !\nΕνθουσιασμένος ο παίχτης τρέχει στο σπίτι όπου και τακτοποιεί το ζωάκι σε μια πολυτελή γυάλα με τα νεράκια της το φαγάκι της και τα σχετικά. Στο καπάκι όμως δέχεται τηλέφωνο απο φίλο για μπίρες στο κοντινό μπαράκι .\n- Εσένα μιλάω ρε θα έρθεις για μπίρες , συνεχίζει ενοχλημένος.\n- Άκουσα άκουσα ρε μαλάκα , παπούτσια δένω !!\nposted by The Ghost at 10:08 π.μ. 0 comments\nΤέσσερα τυχαία πράγματα για μένα\nΜου αρέσουν οι Μάσκες ενώ δε φοράω.\nΓνωρίζω για μένα και τι μου γίνεται, καλύτερα από τον οποιοδήποτε.\nΠολλές φορές ακούω στο μυαλό μου αυτό που θα ειπωθεί αμέσως μετά, και μάλιστα από κάποιον, που θεωρεί τον εαυτό του σοφό. Πολύ πλάκα. Δεν το λέω σχεδόν ποτέ.\nΚαι κάτι άλλο. Δε γουστάρω συγκεκριμένες συμβουλές. Για να μην πω συμβουλές γενικά, και θεωρηθώ εγωιστής.\nη παράσταση και σήμερα ξεκινάει..\nposted by strawberry at 5:05 π.μ. 0 comments\nΓια όσο θέλετε.\nΚάτω τα χέρια απ΄ το μυαλό μου. Όμως.\nΕκεί ζω. Εκεί αναπνέω. Εγώ.\nposted by strawberry at 4:44 π.μ. 0 comments\nposted by The Ghost at 2:46 π.μ. 0 comments\nΑκόμη πιο ταπεινωτική ήταν η κατάρρευση του αντιπάλου του, του δεύτερου ινδαλματικού εκτοπλάσματος των λαϊκών ψευδαισθήσεων, ύστερα από εννέα χρόνια. Μέσα σε κλίμα γενικευμένης αηδίας και αγανάκτησης, με το γενναία τίμιο περιοδικό «ΑΝΤΙ» να καταγγέλλει το παπανδρεϊκό σχήμα ως «Κυβέρνηση Απατεώνων» και το βιβλίο του επικεφαλής της πρωθυπουργικής φρουράς αξιωματικού να φέρνει στο φως τη σεξουαλική εξαργύρωση της εξουσίας, η κατάρρευση του 1989 ήταν όχι μόνο εξευτελιστική, αλλά... και παροιμιώδης.\nposted by The Ghost at 2:09 π.μ. 0 comments\n-Εμείς διαθέτουμε μια πισίνα που φτάνει μέχρι τη μέση του κήπου, ενώ αυτοί ένα ποτάμι δίχως τέλος, με κρυστάλλινο νερό, μέσα και γύρω από το οποίο υπάρχουν και άλλες ομορφιές.\n-Εμείς... αγοράζουμε το φαγητό μας· αυτοί πάλι, σπέρνουν και θερίζουν γι αυτό.\n-Εμείς ακούμε CDs. Αυτοί απολαμβάνουν μια απέραντη συμφωνία από πουλιά, βατράχια, και άλλα ζώα. Και όλα αυτά διακόπτονται που και που από το ρυθμικό τραγούδι του γείτονα που\n-Εμείς μαγειρεύουμε με ηλεκτρική κουζίνα. Αυτοί ό,τι τρώνε έχει αυτή τη θεσπέσια γεύση, μια και μαγειρεύουν στα ξύλα.\n-Εμείς, για να προστατευθούμε, ζούμε περικυκλωμένοι από έναν τοίχο με συναγερμό. Αυτοί ζουν με τις ορθάνοιχτες πόρτες τους, προστατευμένοι από τη φιλία των γειτόνων τους.\n-Εμείς ζούμε «καλωδιωμένοι» με το κινητό, τον υπολογιστή, την τηλεόραση. Αυτοί, αντίθετα, «συνδέονται» με τη ζωή, τον ουρανό, τον ήλιο, το νερό, το πράσινο του βουνού, τα ζώα τους, τους καρπούς της γης τους, την οικογένειά τους.\nposted by The Ghost at 12:33 π.μ. 0 comments\nΤι είναι 'πραγματικός φίλος'...\nΈνα πολύ ωραίο κείμενο για το ποιός είναι ο ''πραγματικός φίλος''\nμας παραθέτει η Blackrose στο φόρουμ του dimos-oixalias,\nαξίζει πραγματικά να το διαβάσετε,\n2. ένας απλός φίλος δεν σε είδε ποτέ να κλαίς\nένας πραγματικός φίλος είναι μουσκεμένος από τα δάκρυα σου\nένας πραγματικός φίλος έρχεται νωρίς να σε βοηθήσει στο μαγείρεμα και μένει μέχρι αργά για να σε βοηθήσει στο καθάρισμα\n8. ένας απλός φίλος θεωρεί ότι τελειώνει μια φιλία με μια διαφωνία, ένα τσακωμό\nένας πραγματικός φίλος το στέλνει σε άλλους αλλά και σε εσένα.\n'Ποτέ μην κατσουφιάζετε, ακόμη και όταν είστε λυπημένοι\nγιατί ποτέ δεν ξέρουμε ποιος είναι\nερωτευμένος με το χαμόγελο σου. '\nposted by The Ghost at 4:44 μ.μ. 1 comments\nFACEBOOK-ίτες και FACEBOOK-ίτισσες !!\nΑΓΑΠΗΤΟΙ ΣΥΝΤΟΠΙΤΕΣ ΑΠΟ ΤΗΝ ΣΤΙΓΜΗ ΠΟΥ ΔΗΜΙΟΥΡΓΗΘΗΚΑΝ ΠΟΡΤΕΣ ΣΤΟ ΧΩΡΙΟ ΚΑΙ ΑΚΟΜΑ ΠΕΡΙΣΣΟΤΕΡΟΙ ΕΧΟΥΝ ΠΡΟΣΒΑΣΗ ΣΤΟ INTERNET, ΞΑΦΝΙΚΑ ΟΛΟΙ ΑΝΑΚΑΛΥΨΑΤΕ ΤΟ FACEBOOK ΚΑΙ ΓΙΝΑΤΕ ΜΕΛΗ. ΕΓΩ ΗΜΟΥΝ ΗΔΗ ΜΕΛΟΣ ΚΑΙ ΑΡΧΙΣΑΝ ΝΑ ΜΟΥ ΕΡΧΟΝΤΑΙ ΠΡΟΣΚΛΗΣΕΙΣ ΑΠΟ ΠΟΛΛΑ ΑΤΟΜΑ ΤΟΥ ΧΩΡΙΟΥ ΓΙΑ ΝΑ ΓΙΝΟΥΜΕ ΦΙΛΟΙ. ΑΥΤΟ ΠΟΥ ΜΟΥ ΕΚΑΝΕ ΕΝΤΥΠΩΣΗ ΕΙΝΑΙ ΟΤΙ ΜΕ ΠΟΛΛΟΥΣ ΑΠΟ ΑΥΤΟΥΣ ΟΧΙ ΜΟΝΟ ΔΕΝ ΕΙΧΑ ΣΧΕΣΕΙΣ ΑΛΛΑ ΔΕΝ ΛΕΓΑΜΕ "ΟΥΤΕ ΓΕΙΑ"!! ΘΕΩΡΩΝΤΑΣ ΤΟΝ ΕΑΥΤΟ ΜΟΥ ΣΧΕΤΙΚΑ ΚΟΙΝΩΝΙΚΟ ΚΑΙ ΦΙΛΙΚΟ ΑΤΟΜΟ... ΤΟΥΣ ΔΕΧΤΗΚΑ ΣΑΝ ΦΙΛΟΥΣ ΚΑΘΩΣ ΔΕΝ ΜΟΥ ΠΗΓΑΙΝΕ Η ΚΑΡΔΙΑ ΝΑ ΤΟΥΣ ΑΠΟΡΡΙΨΩ! ΑΥΤΟ ΟΜΩΣ ΠΟΥ ΜΕ ΕΚΑΝΕ ΝΑ ΑΠΟΡΗΣΩ ΚΑΙ ΝΑ "ΒΓΩ ΑΠΟ ΤΑ ΡΟΥΧΑ ΜΟΥ" ΕΙΝΑΙ ΟΤΙ ΟΤΑΝ ΣΥΝΑΝΤΗΣΑ ΤΑ ΙΔΙΑ ΑΤΟΜΑ ΕΞΩ ΑΝΤΙΜΕΤΩΠΙΖΕ Ο ΕΝΑΣ ΤΟΝ ΑΛΛΟ ΣΑΝ ΑΓΝΩΣΤΟ! ΠΩΣ ΝΑ ΤΟ ΕΞΗΓΗΣΩ ΑΥΤΟ ΒΡΕ ΠΑΙΔΙΑ?? ΤΟ ΦΤΩΧΟ ΜΟΥ ΜΥΑΛΟ ΑΔΥΝΑΤΕΙ ΝΑ ΤΟ ΚΑΤΑΛΑΒΕΙ… ΑΥΤΟΥΣ ΜΕ ΤΟΥΣ ΟΠΟΙΟΥΣ ΔΕΝ ΣΥΝΑΝΑΣΤΡΕΦΟΜΑΙ, ΔΕΝ ΜΙΛΑΩ, ΔΕΝ ΣΥΜΠΑΘΩ, ΔΕΝ ΤΡΕΧΩ ΝΑ ΤΟΥΣ ΚΑΝΩ ΦΙΛΟΥΣ ΣΤΟ FACEBOOK! ΕΣΕΙΣ ΜΕ ΠΟΙΑ ΛΟΓΙΚΗ ΤΟ ΚΑΝΕΤΕ?? ΜΟΝΟ ΚΑΙ ΜΟΝΟ ΓΙΑ ΝΑ ΕΧΕΤΕ ΠΟΛΛΟΥΣ ΦΙΛΟΥΣ ΣΤΟ FACEBOOK, ΟΠΟΙΟΝ ΔΕΙΤΕ ΑΠΟ ΤΟ ΧΩΡΙΟ ΤΡΕΧΕΤΕ ΝΑ ΤΟΝ ΚΑΝΕΤΕ ΦΙΛΟ?? ΚΑΙ ΟΤΑΝ ΤΟΝ ΒΡΕΙΤΕ ΕΞΩ ΓΙΑΤΙ ΔΕΝ ΤΟΥ ΜΙΛΑΤΕ? 'Η ΚΟΜΠΛΕΞΙΚΟΙ ΕΙΣΤΕ 'Η ΨΩΝΙΑ!! ΔΕΝ ΜΠΟΡΩ ΝΑ ΤΟ ΕΞΗΓΗΣΩ ΑΛΛΙΩΣ!\nΧΡΗΣΙΜΟΠΟΙΗΣΤΕ ΛΟΙΠΟΝ ΤΟ FACEBOOK ΓΙΑ ΝΑ ΕΠΙΚΟΙΝΩΝΗΣΕΤΕ ΜΕ ΑΤΟΜΑ ΠΟΥ ΗΔΗ ΓΝΩΡΙΖΕΤΕ 'Η ΟΤΑΝ ΚΑΝΕΤΕ ΚΑΙ ΑΛΛΟΥΣ ΦΙΛΟΥΣ ΔΕΙΤΕ ΤΟ ΣΑΝ ΜΙΑ ΕΥΚΑΙΡΙΑ ΝΑ ΓΝΩΡΙΣΕΤΕ ΤΟΥΣ ΣΥΓΧΩΡΙΑΝΟΥΣ ΣΑΣ ΚΑΙ ΝΑ ΕΡΘΕΤΕ ΠΙΟ ΚΟΝΤΑ ΜΑΖΙ ΤΟΥΣ!! ΕΛΕΟΣ ΔΗΛΑΔΗ!! ΔΕΝ ΘΕΛΩ ΝΑ ΒΛΕΠΩ ΣΤΟ FACEBOOK ΜΟΝΟ ΓΝΩΣΤΕΣ ΦΑΤΣΕΣ, ΑΛΛΑ ΦΙΛΟΥΣ Ή ΕΣΤΩ ΓΝΩΣΤΟΥΣ ΠΟΥ ΑΝΤΑΛΑΣΣΩ ΜΙΑ ΚΟΥΒΕΝΤΑ! ΚΑΙ ΔΕΝ ΘΕΛΩ ΝΑ ΜΕ ΞΑΝΑΚΑΝΕΙ ΚΑΠΟΙΟΣ ΑΓΝΩΣΤΟΣ ΦΙΛΟ! ΔΕΝ ΓΟΥΣΤΑΡΩ ΡΕ ΑΔΕΡΦΕ!!\nΑΥΤΑ ΕΙΧΑ ΝΑ ΠΩ ΠΑΝΩ ΣΤΟ ΘΕΜΑ! ΣΑΣ ΧΑΙΡΕΤΩ ΠΡΟΣΩΡΙΝΑ ΑΛΛΑ ΘΑ ΕΠΑΝΕΛΘΩ!!\nΥ.Γ. ΟΠΟΙΟΣ ΔΙΑΦΩΝΕΙ ΚΑΙ ΕΧΕΙ ΑΛΛΗ ΑΠΟΨΗ ΠΑΝΩ ΣΤΟ ΘΕΜΑ ΠΕΡΙΜΕΝΩ ΑΠΑΝΤΗΣΗ ΚΑΙ ΣΧΟΛΙΑ!\nΕΙΜΑΙ ΔΗΜΟΚΡΑΤΙΚΟΣ ΚΑΙ ΔΙΑΛΛΑΚΤΙΚΟΣ ΑΝΘΡΩΠΟΣ ΕΓΩ...\nposted by Aladdin at 1:40 μ.μ. 1 comments\nΔείτε ξανά και ξανά τα γκολ που μας έδωσαν χαρά\nΚαλημέρα αναγνώστες μου. Δύο ποδοσφαιρικές βραδιές χαράς μας χάρισαν οι εκπρόσωποι μας στην Ευρώπη. Δείξαμε επιτέλους ότι πρέπει να μας λαμβάνουν σοβαρά κατά πρώτο λόγο οι κύριοι Μουρίνιο και φλόρες και κατα δεύτερο όλος ο ποδοσφαιρικός πλανήτης. Φέτος δεν αστειευόμαστε, ήτανε μέχρι να ρολάρουμε...γι αυτό...φοβού την Πανάθα και το Θρύλο.\nΔείτε τι χαστούκια έπεσαν ξανά και ξανά...\nΔείτε την σφαλιάρα στην Ιντερ\nΔείτε την πεντάρα στην Μπενφίκα\n7. Η απαγόρευση του καπνίσματος σε χώρους εργασίας ισχύει και στις καπνοβιομηχανίες;...\n19. Πως πήρε το όνομά της η μακαρονάδα 'πουτανέσκα'; (***)...\nposted by strawberry at 3:47 π.μ. 0 comments\nΝύχτα μαγική στο... τάλιρο!\nΣυγκλονιστικό!!! Συγκινητικό!!! Απίθανο αλλά πραγματικό!!! Απίστευτο αλλά αληθινό!!! Μοναδικό, ανυπέρβλητο, καταπληκτικό… Θρυλικό… Μαγικό μα τόσο Ολυμπιακό!!!\nΈτσι ονειρευόμαστε τον Ολυμπιακό!!!!!\nΗ κορυφαία εμφάνιση του Θρύλου φέτος σκόρπισε με 5-1 την Μπενφίκα κι έβαλε θεμέλια όχι μόνο για την πρόκριση αλλά για πολλά περισσότερα...\nΤι Φάληρο, τι... τάλιρο. Άλλωστε τα πέντε γκολ του Ολυμπιακού είναι αυτά που μετράνε. Γκολ και θέαμα στο Καραϊσκάκη. Καταιγιστικοί οι πρωταθλητές Ελλάδος διέλυσαν την Μπενφίκα με 5-1 σε μια από τις μεγαλύτερες βραδιές της Ευρωπαϊκής ιστορίας τους και έκαναν αποφασιστικό βήμα για την πρόκριση στην επόμενη φάση του κυπέλλου ΟΥΕΦΑ, την οποία μπορούν να σφραγίσουν στα επόμενα δύο παιχνίδια με την Μέταλιστ και την Χέρτα. Δυο φορές βρήκε δίχτυα ο σούπερ Ντιόγκο και από μια οι Γκαλέτι, Πατσατζόγλου και Μπελούτσι. Το γκολ της τιμής για τους Πορτογάλους ο Λουίζ.\nΈνας Ολυμπιακός από άλλον πλανήτη έκανε στην κυριολεξία ότι ήθελε απόψε την Μπενφίκα στο κατάμεστο Καραϊσκάκη...\nΣτο πρώτο μέρος ο Ολυμπιακός έβαλε γκολ με το... καλημέρα! Μόλις στο πρώτο λεπτό ένας εκ των κορυφαίων του αγώνα, ο Λουτσιάνο Γκαλέτι... τρύπησε την άμυνα των Πορτογάλων και με ολίγο από Ντιόγο, έκανε με σούτ το 1-0 μέσα σε αποθέωση! Ο Ολυμπιακός συνέχισε να είναι ο απόλυτος κυρίαρχος μες στο κατάμεστο Καραϊσκάκη και το δεύτερο γκολ δεν άργησε και πολύ, καθότι οι ευκαιρίες χάνονταν η... μία πίσω απ' την άλλη!\nΣτο 17' ο Πατσατζόγλου μ' ένα εκπληκτικό σούτ απ' το ύψος του πέναλτι έστειλε την μπάλα για άλλη μία φορά στα δίχτυα του Κιμ. Οι παίκτες της Μπενφίκα δεν κατάλαβαν τι τους... χτύπησε. Κοιτούσαν σαν... αποσβολωμένοι τον ηλεκτρονικό πίνακα.\nΟι πρωταθλητές Ελλάδας όμως δεν σταμάτησαν εκεί. Διατήρησαν τον ρυθμό τους σε υψηλά επίπεδα, με συνέπεια να φτάσουν στην επίτευξη και τρίτου\nτέρματος. Στο 24' ο Ντιόγκο μετά από μία εκπληκτική μπαλιά του Γκαλέτι περνάει με μία πολύ ωραία ενέργεια τους προσωπικούς του αντιπάλους και μ' ένα πολύ όμορφο σούτ κάνει το 3-0!\nΟ Ολυμπιακός απ' εκείνη την στιγμή έδειξε να... επαναπαύεται λίγο, με αποτέλεσμα η Μπενφίκα ν' ανέβει και να βγει μπροστά. Στο 33' ο Βραζιλιάνος αμυντικός, Νταβίντ Λούϊς, ένας απ' τους λίγους παίκτες των φιλοξενούμενων που διακρίθηκε στο πρώτο μέρος θα μειώσει με μία πολύ καλή ατομική ενέργεια σε 3-1 και θα δώσει νέο ενδιαφέρον στον αγώνα.\nΟι γηπεδούχοι όμως δεν είχαν πει την τελευταία τους κουβέντα! Άρχισαν και πάλι να πιέζουν ασφυκτικά την αντίπαλό τους, να κλέβουν συχνά την μπάλα και να βγαίνουν μπροστά. Στο 44' ο Μπελούτσι αφότου τροφοδοτήθηκε απ' τον Γκαλέτι θα βάλει την μπάλα στα δίχτυα με σούτ και θα κάνει το 4\nΜπήκε δυνατά και στην επανάληψη\nΟ Ολυμπιακός μπήκε πολύ δυνατά και με περίσσιο πάθος και στο δεύτερο μέρος. Ήταν αποφασισμένος να διευρύνει και άλλο το σκορ και ν' ικανοποιήσει όσο πιο πολύ γινόταν τον κόσμο του, που δημιούργησε για άλλη μία βραδιά μία υπέροχη ατμόσφαιρα και ξαναγέμισε το Καραϊσκάκη.\nΟ Λουτσιάνο Γκαλέτι... ξαναμίλησε στο 53'. Έδωσε μία υποδειγματική πάσα στο Ντιόγκο και εκείνος έβαλε το δεύτερο προσωπικό του γκολ με σούτ απ' τα πλάγια. Το 5-1 ήταν γεγονός και η Μπενφίκα είχε απλά... παραδοθεί!\nΚαι αν το παιχνίδι δεν άντεχε κριτικής στο πρώτο μέρος δεν άντεχε ούτε στο δεύτερο. Στο γήπεδο υπήρχε μόνο μία ομάδα. Το ματς ήταν παράσταση για έναν ρόλο στο μεγαλύτερο μέρος. Ο Φλόρες απ' τον πάγκο του δεν ήξερε τι κάνει. Πώς ν' αντιδράσεις όταν χάνεις με 5-1;\nΗ ώρα περνούσε και το... σκηνικό παρέμενε αναλλοίωτο. Ο μεν Ολυμπιακός σε θέση ισχύος και η δε Μπενφίκα ανήμπορη να κάνει τ' οτιδήποτε. Ότι αλλαγές και αν έκανε καμία δεν του βγήκε...\nΤου... πήρε την ταυτότητα!\nΕρνέστο Βαλβέρδε-Κίκε Φλόρες σημειώσατε 1. Ο τεχνικός του Ολυμπιακού πήρε την... ταυτότητα του Φλόρες με τον πλέον υποδειγματικό τρόπο. Παίζοντας με κρυφό κυνηγό τον Μπελούτσι και μοναδικό προωθημένο το Ντιόγκο έκανε... πάρτι στην άμυνα της Μπενφίκα, η οποία πολλές φορές ήταν σα να μην υπάρχει!\nΔεν έγινε 100άρης...\nΤελικώς ο Ισπανός τεχνικός της Μπενφίκα, Κίκε Φλόρες δεν χρησιμοποίησε καθόλου τον Κώστα Κατσουράνη. Ανεξάρτητα απ' το ότι ο "Κατσούρ" ήθελε αυτήν την συμμετοχή για να φτάσει τις 100 με την φανέλα της Μπενφίκα, αν τον είχε βάλει μες στον αγώνα ίσως τα πράγματα να ήταν διαφορετικά γα την ομάδα του, δεδομένου του υπαρκτού προβλήματος που είχε στο κέντρο η Μπενφίκα.\nΟι φίλαθλοι του Ολυμπιακού πήραν για ακόμη μία φορά... Όσκαρ συμπαράστασης προς την αγαπημένη τους ομάδα. Δεν σταμάτησαν ούτε λεπτό να χειροκροτούν την αγαπημένη τους ομάδα.Τα τραγούδια, τα πανό, οι σημαίες αλλά και οι φωτοβολίδες που έκαναν τη νύχτα μέρα ανέβασαν στα ύψη τους παίκτες του Ολυμπιακού, που κάθε φορά που σκόραραν πήγαιναν προς τις κερκίδες!\nΟλυμπιακός: Νικοπολίδης, Πατσατζόγλου, Ντομί, Γκαλέτι (59΄Λέτο), Ντιόγκο (69΄Κοβάσεβιτς), Τζόρτζεβιτς, Άντζας, Ντουντού, Α. Παπαδόπουλος, Μπελούτσι (76΄Όσκαρ), Πάντος.\nΜπενφίκα: Κιμ, Ρέγιες, Περέϊρα, Αμορίμ (59' Μπαλμπόα), Μπίνια, Νούνο Γκόμες (56΄Ουρέτα), Νταβίντ Λουϊς, Ριμπέϊρο, Γιεμπντά (76΄Μάρτινς), Σίντνεϊ, Σουάζο.\nΕίμαι εδώ και ανέχομαι να αντέχω αυτούς που προσβάλλουν με τις τύψεις τους τα όνειρά μου και μετακυλύουν την προσωπική τους ευθύνη στις πλάτες μου…\nposted by strawberry at 11:32 μ.μ. 0 comments\nΈφτασε η πολυπόθητη στιγμή για το Υπεραστικό ΚΤΕΛ Τρικάλων\nΗ αναμονή του επιβατικού κοινού στις παλιές εγκαταστάσεις του Υπεραστικού ΚΤΕΛ Τρικάλων στο κέντρο της πόλης θα αποτελεί ανάμνηση σε λίγες ημέρες.\nΜετά από πολλές καθυστερήσεις και αναβολές φαίνεται πως έφτασε η πολυπόθητη στιγμή της μεταφοράς του Σταθμού του Υπεραστικού ΚΤΕΛ στις νέες υπερσύγχρονες εγκαταστάσεις στην περιοχή του Ριζαριού.\nΤις τελευταίες ημέρες ειδικά συνεργεία ξεκίνησαν την μεταφορά από τις παλιές εγκαταστάσεις στον νέο χώρο.\nΉδη στην παρούσα φάση έχει ολοκληρωθεί η μεταφορά του λογιστηρίου και διαφόρων άλλων διοικητικών υπηρεσιών, διαδικασία που θα συνεχιστεί και θα ολοκληρωθεί μέσα σε σύντομο χρονικό διάστημα.\nΧθες το πρωί ο αρμόδιος αντιδήμαρχος κ. Βασίλης Νάκης είχε συνάντηση με τον πρόεδρο της διοίκησης του Υπεραστικού ΚΤΕΛ κ. Βασίλης Τζατζάκης.\nΑντικείμενο της συνάντησης η διευθέτηση κάποιων θεμάτων που έχουν σχέση με την μεταφορά... Στην διάρκεια της συνάντησης οι κ.κ. Νάκης και Τζατζάκης είχαν την ευκαιρία να συζητήσουν και την τοποθέτηση στεγασμένων στάσεων στο σταθμό πόλης, ο οποίος προσωρινά, σύμφωνα με την απόφαση του Δημοτικού Συμβουλίου θα λειτουργήσει στο χώρο των παλαιών φυλακών στην περιοχή του Αγίου Κωνσταντίνου.\nΌπως εξήγησε μιλώντας στην «ΕΡΕΥΝΑ» ο κ. Νάκης η μεταφορά των Υπηρεσιών του Υπεραστικού ΚΤΕΛ γίνεται κανονικά εκφράζοντας την άποψη ότι πολύ σύντομα θα έχει ολοκληρωθεί η διαδικασία και θα ξεκινήσει η λειτουργία του νέου σταθμού στο Ριζαριό.\nΕντωμεταξύ σύμφωνα με κύκλους του Υπεραστικού ΚΤΕΛ Τρικάλων ο νέος σταθμός θα μπορούσε να λειτουργήσει κι από την ερχόμενη Δευτέρα. Το θέμα που απασχολεί σήμερα το σύνολο του Υπεραστικού ΚΤΕΛ είναι εκείνο της κατασκευής έργων υποδομής για την αποχέτευση στις νέες εγκαταστάσεις καθώς και το θέμα της κάλυψης του Σταθμού μέσω του βιολογικού καθαρισμού του Δήμου.\nΠροκειμένου να καταστεί εφικτή η λειτουργία του Σταθμού θα πρέπει να γίνει η σύνδεση με το δίκτυο αποχέτευσης. Οι πιέσεις και από τις δυο πλευρές είναι έντονες καθώς όπως είναι γνωστό προ εικοσαημέρου ο Δήμος είχε δώσει περιθώριο για την μεταφορά του παλαιού Σταθμού έως το τέλος του μήνα.\nΣτην παρούσα φάση το Υπεραστικό ΚΤΕΛ πιέζει για την ολοκλήρωση των εργασιών της αποχέτευσης προκειμένου να λειτουργήσει χωρίς προβλήματα ο νέος σταθμός.\nΑπό την πλευρά του ο κ. Νάκης μιλώντας για το θέμα υποστήριξε ότι μέσα στις επόμενες ημέρες θα ολοκληρωθεί το έργο και θα τεθεί σε λειτουργία.\nposted by The Ghost at 10:18 μ.μ. 0 comments\nSex στο Internet σημαίνει κατάθλιψη\nΠοια είναι τα αίτια που οδηγούν ολοένα και περισσότερο κόσμο να αναζητά διαδικτυακούς ερωτικούς συντρόφους;\nΝέα μελέτη που έγινε στην Αυστραλία αναφέρει ότι τα άτομα που επιδίδονται στο cybersex, είναι πολύ πιθανό να πάσχουν από κατάθλιψη, να είναι εξαιρετικά αγχώδη και να αφιερώνουν πολλές ώρες στη συγκεκριμένη δραστηριότητα. Στην πλειοψηφία τους, τα… θύματα , είναι άντρες από 18 έως 80 ετών.\nΥπολογίστηκε ότι περνούν περισσότερες από 12 ώρες την εβδομάδα σε ιστοσελίδες με σχετικό περιεχόμενο, κάνοντας chat, cybersex, κατεβάζοντας video και εικόνες ή στέλνοντας ερωτικά mail...\nΣτην έρευνα έλαβαν μέρος 1.325 Αυστραλοί και Αμερικανοί, το 65% των οποίων στη συνέχεια είχε συναντήσει τη γυναίκα που γνώρισε online.\nΤο 27% των συμμετεχόντων έπασχε από σοβαρής έως και χαμηλότερης μορφής κατάθλιψη, ενώ το 30% έχει άγχος στην καθημερινότητά του και ένα 35% έχει ιδιαίτερο αυξημένο στρες.\nΣύμφωνα με τα αποτελέσματα που... διεξήχθησαν από την έρευνα αυτή, όσο περισσότερο ασχολείται κάποιος με τέτοιου είδους δραστηριότητες, τόσο μεγαλύτερο είναι και το πρόβλημά του. Μάλιστα, διατυπώθηκε και η θεωρία ότι ίσως καταφεύγουν στο cybersex με σκοπό να ξεφύγουν από την πραγματικότητα και να διώξουν το άγχος.\nΆγιον Όρος - Κατάνυξη στο περιβόλι τ’ ουρανού\nΠολλές ημέρες, πολύς ντόρος για το σκάνδαλο της μονής Βατοπεδίου, όπως το προβάλλουν τα ΜΜΕ. Πλήρης ισοπέδωση των πάντων; Ναι θα έλεγα και επαυξάνω. Βρέθηκε ένας , δεν μπορεί να είναι όλοι! Άραγε πόσοι από μας το επισκεφτήκαμε , το ζήσαμε , για να το κρίνουμε έτσι; Την ουσιαστική πλευρά του Αγίου Όρους σύμφωνα με αυτά που ζήσαμε πολλοί, με την επισκεψή μας εκεί ή ακουσαμε ή διαβάσαμε επί σειρά ετών σας την μεταφέρω μέσα από ένα άρθρο της βάλιας Αγγελάκη.\nΥπόθεση καθαρά ανδρική. Η τρίτη και ανατολικότερη χερσόνησος της Χαλκιδικής αποτελεί χώρο αποκλειστικά αφιερωμένο στη λατρεία του Θεού. γι’ αυτό και λέγεται Άγιον Όρος.\nΗ χρονολογία της πρώτης εγκατάστασης στη χερσόνησο του Άθω για θρησκευτικούς σκοπούς δεν είναι επιβεβαιωμένη. Στα τέλη του 9ου αιώνα η κοινότητα ήταν ήδη πολυάριθμη. Οι μοναχοί ζούσαν ασκητικά σε καταφύγια κατασκευασμένα πρόχειρα χωρίς καμία οργάνωση. Η άφιξη του μοναχού Αθανάσιου τον επόμενο αιώνα επέδρασε καταλυτικά στην εξέλιξη των πραγμάτων και στην ίδρυση της Αγιορείτικης πολιτείας. Η ίδρυση της Μεγίστης Λαύρας από τον όσιο με τη βοήθεια του αυτοκράτορα Νικηφόρου Φωκά ήταν η απαρχή νέων μοναστικών δεδομένων για το Άγιον Όρος.\nΤην ίδρυση της Λαύρας ακολουθεί η εγκατάσταση και άλλων μοναστηριακών συγκροτημάτων. Tον 11ο αιώνα ιδρύθηκαν πολλά μοναστήρια τα οποία έφτασαν τα 180. Ήδη πλέον με το τυπικό του Κωνσταντίνου Θ΄ Μονομάχου επισημοποιήθηκε η χρήση της ονομασίας «Άγιον Όρος» για όλη τη χερσόνησο. Σήμερα στο Αγιώνυμον Όρος λειτουργούν 20 μονές, οργανωμένες σε κοινόβια. Εκτός από αυτές υπάρχουν ακόμα πολλές σκήτες, κελιά, καλύβες και καθίσματα. Η αρχιτεκτονική τους συνθέτει ένα μείγμα ρυθμών με προσθήκες και ανακατασκευές από τη βυζαντινή εποχή.\nΣε όλα τα μοναστήρια θα θαυμάσετε... εξαιρετικής τέχνης αγιογραφίες όχι μόνο στα καθολικά των μονών, αλλά και στις τράπεζες, δηλαδή τους χώρους εστίασης. Ανάμεσα στους πολύτιμους θησαυρούς που φυλάσσονται στο Όρος βρίσκονται σπάνια χειρόγραφα, αντικείμενα μικροτεχνίας, υφαντά και πολλές θαυματουργές εικόνες. Επίσης, θα απολαύσετε την πλούσια και παρθένα φύση και τις κατάφυτες από πανύψηλα δέντρα πλαγιές. Για να επισκεφτείτε το Άγιον Όρος πρέπει να ακολουθήσετε συγκεκριμένες διαδικασίες –είναι γνωστό ότι αποτελεί άβατο για τις γυναίκες. Καταρχάς πρέπει να έχετε ζητήσει άδεια από το γραφείο του Αγίου Όρους στη Θεσσαλονίκη (τηλ.: 2310 833733).\nΤο διαμονητήριο θα σας δοθεί στην Ουρανούπολη, την ημέρα που θα μπείτε στο Άγιο Όρος. Η πρόσβαση γίνεται μόνο με πλοίο από την Ουρανούπολη ή την Ιερισσό και πρέπει να γνωρίζετε ότι κάθε μονή διαθέτει το δικό της λιμάνι. Φτάνοντας στο μοναστήρι που έχετε επιλέξει για τη διαμονή σας, πρέπει να προσαρμοστείτε στις συνήθειες των μοναχών. Συνήθως υπάρχει πρόγραμμα για τους επισκέπτες, το οποίο όμως αφήνει ελεύθερο χρόνο, για να περιηγηθείτε στο μοναστήρι, να θαυμάστε τους θησαυρούς του και να μιλήσετε με τους μοναχούς. Θυμηθείτε ότι η ενδυμασία σας πρέπει να είναι σεμνή, ενώ απαγορεύεται η χρήση βιντεοκάμερας, τηλεόρασης, όπως και το κάπνισμα μέσα στα μοναστήρια. Μην ξεχνάτε, βρίσκεστε σε χώρο ιερό.\nΧρονολόγιο Αγίου Όρους 883: Σιγίλιο του Βασιλείου Α΄ με το οποίο ευνοείται η ανάπτυξη της χερσονήσου σε μοναχοπολιτεία. Μέσα 10ου αιώνα: Ο Άγιος Αθανάσιος ο Αθωνίτης πηγαίνει στο Άγιον Όρος και ιδρύει τη μονή Μεγίστης Λαύρας. 972: Α΄ Τυπικό του Ιωάννη Τσιμισκή με το οποίο ρυθμίζεται η οργάνωση της αγιορείτικης διοίκησης και λύονται αντιπαραθέσεις μεταξύ μοναχών. Τέλη 10ου αιώνα: Ιδρύονται οι μονές Ιβήρων και Βατοπεδίου. 1045: Β΄ Τυπικό του Κωνσταντίνου Μονομάχου που ανανεώνει και συμπληρώνει το προηγούμενο. Θέσπιση άβατου για τις γυναίκες. 12041261: Λατινική κυριαρχία και λεηλασίες των μονών του Όρους. 1424: Οθωμανική κατάκτηση. 18ος αιώνας: Ίδρυση της Αθωνιάδας Ακαδημίας. 2111912: Απελευθέρωση Αγίου Όρους από τις ελληνικές δυνάμεις. 1924: Ψηφίζεται ο Καταστατικός Χάρτης με τον οποίο καθορίζονται οι σχέσεις του Αγίου Όρους με το ελληνικό κράτος. 1926: Κύρωση του Καταστατικού Χάρτη από το ελληνικό κράτος.\nΙεροί θησαυροί Μεγάλος είναι ο αριθμός των ιερών κειμηλίων που σώζονται μέχρι σήμερα στις Μονές του Αγίου Όρους. Πρόκειται για εικόνες, χειρόγραφα, αντικείμενα μικροτεχνίας, ξυλόγλυπτα, κεραμικά και πολλά ακόμα αντικείμενα. Ανάμεσα σε αυτά η εικόνα της Παναγίας Άξιον Εστί, που φυλάσσεται στο Πρωτάτο Καρυών, η Τίμια Ζώνη της Παναγίας στη Μονή Βατοπεδίου, το Μέγα Ευαγγέλιο, δώρο του Μεγάλου Πέτρου στη Μονή Ιβήρων, η περίφημη ανάγλυφη παράσταση της Σταύρωσης σε ελεφαντοστό στη Μονή Διονυσίου, τεμάχια από το Τίμιο Ξύλο, πολλά λείψανα αγίων. Πολλές είναι οι θαυματουργές εικόνες της Θεοτόκου, αλλά και διάφορα άλλα αντικείμενα με ανάλογες ιδιότητες.\nΑπό τη Βάλια Αγγελάκη, Αρχαιολόγος\nΤο YouTube μεγάλωσε και έγινε 16:9 - Πολλά και τα βιντεάκια των δικών μας παιδιών\nΤο YouTube αποφάσισε να αλλάξει format και μέγεθος στα video του περνώντας από το κλασσικό 4:3 στο widescreen 16:9, μεγαλώνοντας και το πλάτος της εικόνας στα 960 pixel προκειμένου να αποδίδει καλύτερα τα video, των οποίων η ποιότητα έχει βελτιωθεί αισθητά τελευταία.\nΠολύ υλικό και από τα δικά μας παιδιά στο YouTube με τις θερινές βραδιές εξόρμησης και διασκέδασης να κατέχουν την πρώτη θέση των αναρτημένων βίντεο και να ακολουθούν βιντεάκια με χιούμορ και βιντεάκια από διάφορους γάμους.\nposted by The Ghost at 8:02 μ.μ. 0 comments\nΣυγκεκριμένα αιτήματα από τους κτηνοτρόφους της Οιχαλίας\nΟ πρόεδρος του Συλλόγου Κτηνοτρόφων Δήμου Οιχαλίας και γραμματέας της Κτηνοτροφικής Ομοσπονδίας Ν. Τρικάλων κ. Δημήτρης Καϊμάς, καταθέτει συγκεκριμένο πλαίσιο αιτημάτων ενόψει της κατάρτισης του ετήσιου προϋπολογισμού από το Δ.Σ. Οιχαλίας.\nΟ ίδιος, αναφέρει, πως «εδώ και δύο χρόνια, τον Φεβρουάριο του 2006 με υπόμνημα μας, που καταθέσαμε στο Δημοτικό Συμβούλιο όπου συνεδρίαζε μας υποσχεθήκατε ότι όλα τα προβλήματα που σας ζητούσαμε να επιλύσετε θα τα επιλύατε άμεσα και μάλιστα στο ένα από αυτά, για το κτηνοτροφικό ρεύμα, πήρατε εκείνη τη στιγμή απόφαση του Δημοτικού Συμβουλίου ότι τα μισά χρήματα που θα κοστίσει θα τα δώσει ο δήμος και ότι θα εγγραφούν στο νέο προϋπολογισμό του 2008. όμως εσείς, κ. Δήμαρχε και κ.κ. Δημοτικοί Σύμβουλοι, δεν ασχοληθήκατε ξανά με το θέμα και ούτε στείλατε υπόμνημα στην Δ.Ε.Η. για να προχωρήσει αρχικά στην κατάρτιση της μελέτης ώστε να δούμε και το κόστος, και στη συνέχεια να υλοποιηθεί».\nΟ ίδιος, απαριθμεί και άλλα προβλήματα, όπως: ...\n1) Καθαρισμός των λιμνοδεξαμενών γιατί εδώ και 15-20 χρόνια από τότε που δημιουργήθηκαν δεν καθαρίστηκαν ποτέ με αποτέλεσμα να μην έχουν πόσιμο νερό για τα ζώα και μόνο βούρκος υπάρχει σ' αυτές.\n2) Δρόμοι δασοπυρόσβεσης και δασοπροστασίας. Προτείναμε σύνδεση του δρόμου από Ορφανό - Φτελιά στη θέση Καραούλα και από εκεί στην Παπαδοπούλη και σύνδεση με δρόμο για Αγρελιά Δημοτικού Διαμερίσματος Δήμου Παλιοκάστρου. Επίσης νέα διάνοιξη από θέση Κοτσίκοβου μέχρι τον δρόμο Παλιοσαμαρίνας, με παράλληλους δρόμους προς τον ποταμό Νεοχωρίτη, όπως ρέμα Καλυβιών - ρέμα Καβουρόρεμα, ρέμα Δυστροβάιας.\n3) Η συντήρηση των κτηνοτροφικών δρόμων δεν έγινε ή γίνεται με προχειρότητα, με αποτέλεσμα να μην υπάρχει καλή πρόσβαση σε άσχημες καιρικές συνθήκες. Θα πρέπει. να στρωθούν όλο. με χαλικόστρωση και σε ορισμένα σημεία να μπουν κιούγκια σε ροές των ρεμάτων.\nΕπιπρόσθετα, ο κ. Δ. Καϊμάς, αναφέρει:\n«Για τα έργα υποδομής σχετικά με την ανάπτυξη της κτηνοτροφίας και της γεωργίας σας τα έχουμε κάνει γνωστά με τις προτάσεις μας σε προηγούμενο υπόμνημα και δεν πήραμε μέχρι σήμερα καμία απάντηση. «Το ψάρι βρωμάει από το κεφάλι», η απαξίωση της πολιτικής από την κοινωνία προέρχεται από την κάθε πολιτική εξουσία είτε αυτή είναι σε επίπεδο Δήμων είτε σε επίπεδο Νομαρχίας είτε σε επίπεδο Εθνικής Κυβέρνησης. Όμως, τόσο οι τοπικές κοινωνίες όσο και άλλα κοινωνικά στρώματα που πλήττονται από την αδιαφορία αυτών των εξουσιών που δεν μπορούν ή δεν θέλουν να δώσουν λύσεις στα ζωτικής σημασίας προβλήματα που τους απασχολούν και ιδιαίτερα προβλήματα για την επιβίωσή τους αντιδρούν»\n- Είμαι πολύ έξυπνος για να 'μαι στην πρώτη τάξη, απαντά ο Τοτός. Η αδερφή μου είναι στην τρίτη τάξη κι είμαι εξυπνότερος απ' αυτή. Πιστεύω ότι πρέπει να πάω στην τρίτη κι εγώ.\n- Τι μπαίνει μέσα σκληρό και ροζ και βγαίνει μαλακό και βρεγμένο; ....\n- Και τώρα μερικές ερωτήσεις του στυλ 'Τι είμαι εγώ'. Αρχίζω:\n- Είμαι σε διάφορα μεγέθη. Οταν δεν είμαι καλά, στάζω. Οταν με πιάνεις και με αναταράζεις, ανακουφίζομαι.\nposted by The Ghost at 11:27 π.μ. 1 comments\nΠωλείτε χώρα, ολίγον μεταχειρισμένη αλλά ωραία...\nΑκούσατε ακούσατε!!! Άγγλοι, Γάλλοι, Πορτογάλοι, Δανοί, Γερμανοί, Ισπανοί,Αμερικανοί, Ορθόδοξοι, Διαμαρτυρόμενοι, Καθολικοί,\nΠωλείτε χώρα, πτωχή αλλά ενάρετος με λαμπράς οικογενειακας παραδόσεις , ολίγον μεταχειρισμένη αλλά ωραία και εις καλήν κατάστασή...\nΠαραφράζοντας λίγο τα λόγια από το Μεγάλο μας τσίρκο απ όπου είναι παρμένο το παραπάνω και σκέφτομαι η ξανθιά με τις μοβ ανταύγειες\nΗ Ολυμπιακή πήγε στους Άραβες, ο ΟΤΕ στους Γερμανούς, το λιμάνι του Πειραιά χθές παραδόθηκε στους Κινεζους\nη δημόσια γη και ακίνητα στον Εφραίμ , το λιμάνι της Θεσσαλονίκης κι αυτό κάπου ετοιμάζονται να το δώσουν σε Άραβες κι αυτό.\nΤα Σκόπια έχουν κάνει προσφυγή στη Χάγη για το Μακεδονικό ζήτημα ενώ ταυτόχρονα\nθέτουν ζήτημα Μακεδονικής μειονότητας,( εδώ κολλάει το μας χρωστούσαν μας πήραν και το βόδι)\nΟι Τούρκοι βγάλαν τσάρκα μια φρεγάδα στο Αιγαίο κοντά στο Καστελόριζο\nκαι αλωνίζουν ανενόχλητοι. Η δημόσια υγεία ξεπουλιεται στις μεγάλες εταιρίες και ιδιωτικές κλινικές,\nη δημόσια παιδεία ξεπουλιεται στο όνομα του κέρδους...\nΚάπως έτσι ξεπουληθηκε η Κύπρος , κάπως έτσι χάσαμε πατρίδες που ακόμα τις κλαίμε\nΗ Ιστορία επαναλαμβάνετε...Και δεν μας έχει γίνει μάθημα\nΚαι οι πολιτικοί ακολουθώντας αυτή την ιστορία ,πλακώνονται στη βουλή για το ποιος πήρε την πιο μεγάλη ταρίφα...\nΤο ποιος θα κρατήσει το έδρανο του για να μάχεται υπέρ των συμφερόντων του, Όπως έκαναν και παλιά\nοι προγονοί τους πολιτικοί, ξεχνώντας ότι η έννοια της πολιτικής είναι\nνα κάνει καλύτερη τη ζωή του λαού κα να διαφυλάσει την χώρα απο κινδύνους...\nΚι εκεί έξω η χώρα μας κατακερματίζεται στο όνομα του εθνικού χρέους ....Στο όνομα της παγκοσμιοποίησης, στο όνομα\nτης σάπιας πολιτικής και των πολιτικών... Στο όνομα του κέρδους\nΟι λίγοι μη σάπιοι πολιτικοί έχουν χαθεί μέσα στη μπόχα και την σαπίλα που κυριαρχεί παντού...\nΣτο όνομα των κομμάτων, στο όνομα ενός λαού που ακόμα δεν έχει συνειδητοποιήσει τι γίνεται εις βάρος του...\nΕνός λαού που φέρνει και αυτός τις ευθύνες του για αυτήν την κατάντια...\nΌμως σιγουρα ο λαός αυτός δεν θα ξεπουλουσε την δημόσια γη στο Βατοπέδι, σίγουρα αυτός ο λαός δεν θα\nάφηνε τους Σκοπιανους να αλωνίζουν μαζί με τους Τούρκους Δεν θα ξεπουλουσε τα λιμάνια του, τις δημόσιες επικοινωνίες του...\nκαι την δημόσια υγεία του σε ιδιωτικές κλινικές και μεγαθήρια... Σίγουρα δεν θέλει να ξεπουλήσει την παιδεία του...\nΣίγουρα αυτός ο λαός δεν ψήφισέ για να γίνουν όλα αυτά...Δεν ήξερε! λέει...εμ δεν ρώταγε?\nΤώρα όμως ξέρει!!!\nκαι ΤΩΡΑ πρέπει να αναλάβει τις ευθύνες του Κι εγώ, κι εσύ κι ο δίπλα κι ο παραδίπλα...\nΚαιρός είναι λοιπόν αυτός ο λαός να δει τι έκαναν αυτοί που εξέλεξε και καιρός είναι να ορθώσει το ανάστημά του..\nΠου φοβάται όλα αυτά που γίνονται γι αυτόν, χωρίς αυτόν... καιρός να ξεσηκωθεί καιρός να πάψει να αφήνει την μοίρα του σε χέρια\nανίκανων αισχρών ανθρώπων όποιο χρώμα κι αν έχουν...\nΓια ακόμα μια φορά έγραψε ιστορία και απέδειξε γιατί... μόνο αυτός! Ένας ανεπανάληπτος Παναθηναϊκός, βγαλμένος από ποδοσφαιρικό παραμύθι, χάρη στο γκολ του Σαριέγκι στο 69' επιβλήθηκε επί της Ίντερ με 1-0 και είναι με το ένα πόδι στους «16», καθώς ακόμα και με ισοπαλία στο ΟΑΚΑ κόντρα στην Ανόρθωση περνάει!\nΚατάθεση ψυχής από τους «πράσινους» που είχαν τον απόλυτο έλεγχο του παιχνιδιού. Πήρε το δίπλωμα του... εκλεκτού Ζοσέ Μουρίνιο ο Τεν Κάτε με μαεστρικό κοουτσάρισμα. Ρεσιτάλ από 5.000 οπαδούς του «τριφυλλιού» που έκαναν Λεωφόρο το «Μεάτσα».\nΜε 3-6-1 και πρωταρχικό στόχο να κρατήσει το μηδέν στην άμυνα παρέταξε τον Παναθηναϊκό ο Χενκ Τεν Κάτε. Κάτω από τα δοκάρια ήταν ο Γκαλίνοβιτς, Σαριέγκι, Γκούμας και Βύντρα ήταν οι κεντρικοί αμυντικοί ενώ ο Σπυρόπουλος και ο Νίλσον αριστερά και δεξιά αντίστοιχα τα πλάγια μπακ. Στην μεσαία γραμμή Ζιλμπέρτο και Σιμάο τα αμυντικά χαφ, αριστερά ο Καραγκούνης, δεξιά ο Γκαμπριέλ και στην κορυφή της επίθεσης ο Μάντζιος.\nΤην κράτησε μακριά...\nΗ Ίντερ ήταν εκείνη που μπήκε πιο δυνατά στην αναμέτρηση και είχε την κατοχή της μπάλας, κλείνοντας τον Παναθηναϊκό στα καρέ του. Βέβαια, οι «πράσινοι» είχαν τις λύσεις στα... προβλήματα που τους έθεταν οι «νερατζούρι» και με τον Γκούμα να... καθαρίζει κράτησαν μακριά τους Ιταλούς.\nΆλλωστε, η τακτική του Τεν Κάτε να παίξει με τρεις στην άμυνα έβγαλε... off Ζλάταν και Αντριάνο, οι οποίοι αν και άλλαζαν θέσεις έπεφταν πάντα πάνω σε δύο «πράσινους» και σε καμία περίπτωση δεν κατάφεραν να φανούν απειλητικοί.\nΜετά το 10' το «τριφύλλι» ισορρόπησε, γύρισε - χωρίς τα λάθη του ξεκινήματος - την μπάλα και κερδίζοντας μέτρα στον αγωνιστικό χώρο κατάφερε να δημιουργήσει επικίνδυνες καταστάσεις μέσα στην περιοχή των γηπεδούχων.\nΣτο 16' ο Γκαμπριέλ έπειτα από κόρνερ του Καραγκούνη σούταρε από το ύψος της περιοχής αλλά η μπάλα κόντραρε στον Ματεράτσι ενώ τρία λεπτά αργότερα ο «τυπάρας» ήταν και πάλι ο δημιουργός από εκτέλεση κόρνερ, με τον Σιμάο όμως από καλή θέση να μην μπορεί να πιάσει καλά την κεφαλιά.\nΠέρα από από αυτές τις φάσεις ο Παναθηναϊκός πήρε το κέντρο με τους φανταστικούς Ζιλμπέρτο και Σιμάο να... δίνουν ρεσιτάλ στην μεσαία γραμμή, το πρέσινγκ να κάνει δύσκολη την ζωή των γηπεδούχων και τον Καραγκούνη να «οργώνει» το γήπεδο.\nΑποτέλεσμα της εξαιρετικής λειτουργίας σε άμυνα και μεσαία γραμμή το γεγονός ότι η Ίντερ έκανε την πρώτη της καλή ευκαιρία στο 30' με τον Ιμπραϊμοβιτς που ευτυχώς για την ελληνική ομάδα δεν βρήκε δίχτυα, πλασάροντας άουτ μόνος απέναντι από τον Γκαλίνοβιτς, όπως έκανε και ο Αντριάνο στο 44'.\n... και την «τέλειωσε» με Σαριέγκι!\nΜε το... καλησπέρα της επανάληψης ο Μουρίνιο έκανε την πρώτη του κίνηση, θέλοντας να κάνει πιο επιθετική την ομάδα του με τον Κουαρέσμα αντί του Μουντάρι.\nΒέβαια, ο Παναθηναϊκός ήταν αυτός που στεκόταν καλύτερα στο γήπεδο, έκλεινε σωστά χώρους και όποτε του δινόταν η ευκαιρία απειλούσε την εστία του Σέζαρ, όπως έγινε στο 52΄με τον «κεραυνό» του Σιμάο έξω από την περιοχή να περνά λίγο πάνω από το δοκάρια.\nΔέκα λεπτά αργότερα και με δεδομένο ότι οι «πράσινοι» είχαν το κέντρο με εξαιρετική κυκλοφορία της μπάλας και ο Μάντζιος ήταν απελπιστικά μόνος του ο Τεν Κάτε πήρε το ρίσκο και πέρασε τον Σαλπιγγίδη αντί του Καραγκούνη, δίνοντας στήριγμα στον διεθνή επιθετικό στην κορυφή της επίθεσης.\nΤο «τριφύλλι» έδειχνε ότι το... είχε, ότι μπορούσε να κάνει το «διπλό», έχοντας κάνει πλάκα στο κέντρο των Ιταλών και με μια... τρομοκρατική ενέργεια του Βάσκου, Γιόσου Σαριέγκι, άνοιξε το σκορ στο 69'! Ο Γκούμας από κόρνερ του Γκαμπριέλ έπιασε την κεφαλιά, ο Σέζαρ απέκρουσε εκπληκτικά και ο Σαριέγκι «μυρίζοντας» την φάση πήρε το... ριμπάουντ και με εύστοχο πλασέ έστειλε την μπάλα στο πλεκτό και τα εκατομμύρια των φιλάθλων του Παναθηναϊκού στα ουράνια! Έκσταση, ηδονή, πείτε το όπως θέλετε! Ίντερ-Παναθηναϊκός 0-1!!!\nΟ Μουρίνιο βλέποντας την ομάδα του πίσω στο σκορ και αφού έψαχνε... το δίπλωμα του που μαεστρικά του πήρε ο Τεν Κάτε τα έπαιξε όλα για όλα. Έβαλε μέσα τον Μπαλοτέλι, λίγο πιο μετά τον Κρουζ αλλά και πάλι οι 11... ταλιμπάν του Ολλανδού δεν τους άφησαν να πάρουν ανάσα και με τρομερό πάθος αλλά και με τη μεγάλη επέμβαση του Γκαλίνοβιτς στην κεφαλιά του Κρουζ στο 90' κράτησαν μέχρι τέλους το αποτέλεσμα που... έγραψε ιστορία!\nΔιπλό μέσα στο Μιλάνο επί της Ίντερ! Δεν είναι αστείο, δεν είναι ούτε ανέκδοτο. Αν μιλάγαμε για άλλη ομάδα ίσως να ήταν. Επειδή, όμως, μιλάμε για τον Παναθηναϊκό είναι πραγματικότητα!\nΟι «πράσινοι»... πάτησαν μέσα στο σπίτι τους, τα αστέρια των Μιλανέζων και έκαναν τον... εκλεκτό Ζοσέ Μουρίνιο να υποκλιθεί στο μεγαλείο του «τριφυλλιού». Πλέον, ο Παναθηναϊκός είναι σίγουρα στο ΟΥΕΦΑ και με ισοπαλία επί της Ανόρθωσης παίρνει το εισιτήριο για τους «16». Και πώς να το χάσει!\nΙΝΤΕΡ: Ζούλιο Σέζαρ, Ζανέτι, Μάξουελ (74' Κρουζ), Μαϊκόν, Κόρντομπα, Ματεράτσι, Καμπιάσο, Μουντάρι (46' Μουντάρι), Φίγκο (72' Μπαλοτέλι), Ιμπραΐμοβιτς, Αντριάνο.\nΠΑΝΑΘΗΝΑΪΚΟΣ : Γκαλίνοβιτς, Νίλσον, Σπυρόπουλος, Σαριέγκι, Βύντρα, Γκούμας, Ζιλμπέρτο Σίλβα, Σιμάο, Καραγκούνης (63' Σαλπιγγίδης), Γκάμπριελ (83' Τζιόλης), Μάντζιος (93'Ρουκάβινα).\nposted by The Ghost at 1:41 π.μ. 0 comments\nΗ περιπέτεια της κάνναβης στην Ολλανδία...\nAμστερνταμ. Για πολλούς ο παράδεισος της Ευρώπης. Γιατί; Όλοι γνωρίζετε την ανεκτικότητα της ολλανδικής πρωτέυουσας, αλλά και των υπόλοιπων ολλανδικών πόλεων, στα μαλακά ναρκωτικά!\nΤο ζήτημα του ελέγχου της ποιότητας και της τιμής των μαλακών ναρκωτικών αποτελεί άμεση ανάγκη για πολλούς. Όπως για το δήμαρχο του Αϊντχόφεν, ο οποίος διατύπωσε μια καινοτόμο πρόταση για τη διαχείριση της κάνναβης στην πόλη του: τη δημιουργία μιας δημοτικής φυτείας κάνναβης, για την προμήθεια των coffee shops της περιοχής.\nΆλλοι δήμαρχοι αντιτίθεται σε μια τέτοια προοπτική. Θεωρούν ότι το ήδη ελαστικό νομοθετικό πλαίσιο της Ολλανδίας έχει ευνοήσει την εξάπλωση της παράνομης βιομηχανίας ναρκωτικών. Οι δήμαρχοι, μάλιστα, των επαρχιακών πόλεων Roosendaal και Bergen op Zoom, ανακοίνωσαν την πρόθεσή τους να κλείσουν όλα τα coffee shops της περιοχής τους μέσα στα επόμενα δύο χρόνια.\nΤο δημοτικό συμβούλιο του Άμστερνταμ τοποθετήθηκε υπέρ του κλεισίματος 43 από τα 228 coffee shops μέχρι το τέλος του 2011, καθώς βρίσκονται σε απόσταση 250 μέτρων από ένα σχολείο. Ανάμεσά τους και το γνωστό Bulldog coffee shop, το οποίο προσελκύει πολλούς τουρίστες.\nΠέρα από το δήμαρχο του Άμστερνταμ που εξακολουθεί να υποστηρίζει την πώληση μαλακών ναρκωτικών, το 80% των Ολλανδών επίσης αντιτίθεται στο κλείσιμο των coffee shops. Εξάλλου, ειδικοί διαφωνούν με την άποψη ότι η λύση του προβλήματος μπορεί να έρθει μέσα από απαγορεύσεις. Κάτι τέτοιο μπορεί να έχει ακόμα πιο επικίνδυνες συνέπειες, εφόσον πιθανότατα θα υποκινήσει την παράνομη αναζήτηση της κάνναβης και την άνοδο της εγκληματικότητας.\nΗ κινέζικη τέχνη του να διαβάζεις την έκφραση του προσώπου.\n-Μία φωτογραφία. Ένα πρόσωπο. Το παρατηρώ. Το εξετάζω.\nΚοίταξε πάνω από τον ώμο μου.\n-Μμμμ. Το έχεις ξαναδεί αυτό το πρόσωπο;\n-Όχι. Πρώτη φορά. Πρέπει να είναι καταπληκτικός άνθρωπος. Όμως δεν είναι γελαστός. Συμφωνείς;\n-Γελαστός; Ε… εντάξει, δεν θα μπορούσα να πω πως είναι κι από εκείνους τους ανθρώπους που γελούν άσκοπα όλη την ώρα χωρίς λόγο, αλλά δεν είναι…\nΣκέφτηκε. Συνειδητοποίησε πως δεν είχε ποτέ ακούσει το γέλιο του προσώπου της φωτογραφίας.\n-Γελά, αλλά δεν γελά. Δεν μ’αρέσει αυτό. Κάποιος θα έπρεπε να μάθει αυτόν τον άνθρωπο να γελά, δεν συμφωνείς; τον ρώτησα κοιτάζοντάς τον πάνω από τον ώμο μου. Έμεινε για λίγο σκεπτικός, σαν να ζύγιζε το ενδεχόμενο...\n-Είναι ένας άνθρωπος αγαπητός σε πολλούς. Είμαι βέβαιος. Εσύ πώς κατάλαβες πως δεν γελά; με ρώτησε κοιτώντας με με απορία.\n-Σίεν Μίεν. Κάποτε ασχολήθηκα μ’αυτό. Πάνε πολλά χρόνια από τότε.\n-Για λίγο θα έπαιρνα όρκο πως βασίστηκες για πολλοστή φορά στη διαίσθησή σου, παρατήρησε.\nΜείναμε για πολλή ώρα σιωπηλοί. Αυτό άλλωστε δεν κάναμε πάντα; Και μετά, πάντα ξεκινούσαμε ένα λεκτικό παιχνίδι αιφνιδιασμού.\n-Καμιά αγάπη δεν μοιάζει με εκείνη που μόνο η κόψη του σπαθιού μπορεί να στερήσει…\n-Η στέρηση είναι όντως ένα πρόβλημα, είπα γελώντας, περισσότερο για να κρύψω την αμηχανία μου. Πιστεύεις πως υπάρχει λύση και στη στέρηση;\n-Πάντα υπάρχει σωστή λύση, αρκεί να εξετάσεις το πρόβλημα απ’τη σωστή του πλευρά…\n-Τί θέλεις να σου απαντήσω;\n-Αυτό που θέλεις εσύ. Δεν έχει νόημα να μού δώσεις την απάντηση που θέλω να ακούσω εγώ.\n-Δώσ’τους αυτό που θέλουν κι εκείνοι θα σου δώσουν αυτό που θέλεις εσύ. Εσύ δεν μού το έμαθες αυτό;\n-Ναι εγώ. Αν και διατηρώ βάσιμες αμφιβολίες για το αν και κατά πόσο το εφαρμόζεις, ειδικά και γενικά.\n-Μόνο όταν θέλω πραγματικά. Μόνο όταν υπάρχει λόγος σοβαρός. Μόνο όταν αξίζει να ασχοληθώ. Μόνο όταν η πρόκληση αγγίζει τη διαίσθηση, κι η διαίσθηση την πρόκληση.\n-Τί σε προκαλεί; Τί διαισθάνεσαι;\n-Εδώ είσαι κι εδώ είμαι. Θα δείξει. Πάντα αυτό δεν γίνεται, άλλωστε; τον ρώτησα χαμογελώντας.\n-Πάντα… Μ’αρέσει το πάντα.\n-Κι εμένα. Το ποτέ φοβόμουν πάντα.\n-Το ξέρω. Κι εγώ.\n-Όχι. Προϋπόθεση. Χωρίς φιλί δεν έχει έξοδο. Θα μείνεις αιχμάλωτή μου για πάντα, είπε μισο-σοβαρά, μισο-αστεία.\nΜπήκα στο αμάξι μου. Πληκτρολόγησα το μήνυμα και το έστειλα. Η αναφορά παράδοσης ήρθε. Το μήνυμα έλεγε…\n-”Δεν υπάρχει αγάπη άλλη, που να μπορεί να πεθάνει απ’την κόψη ενός σπαθιού”, επανέλαβε το περιεχόμενο του μηνύματος που μόλις τού είχα στείλει. Κοίτα στο παράθυρο, γιατί δυστυχώς το χαμόγελό μου δεν μπορείς να το δεις από το τηλέφωνο.\n-Θα είμαι στη θάλασσα. Έλα να μού χαμογελάσεις εκεί.\n-Μιά στιγμή! Μην κλείνεις! Θα έρθω, αλλά θέλω να σε ρωτήσω κάτι προηγουμένως.\n-Από τη στέρηση που ανέφερα εγώ, εσύ μεταπήδησες στο θάνατο. Αυτό σημαίνει τέλος; Ποτέ; Ακυρώνεις το πάντα;\n-Κάθε τέλος κι αρχή. Κάθε αρχή και τέλος. Τίποτα δεν έχει διάρκεια. Αυτό το έμαθα πρόσφατα από μία φίλη που αγαπώ πολύ. Άλλωστε το μήνυμά μου είναι προέκταση του δικού σου, αν το καλοσκεφτείς.\n-Πάντως εγώ την απάντηση που ήθελα να πάρω την πήρα, είπε ξαφνικά.\n-Εγώ δεν είπα κάτι.\n-Λεκτικά όχι. Σίεν Μίεν. Το διάβασα στο πρόσωπό σου… Πήγαινε στην παραλία. Θα σε συναντήσω εκεί σε ένα τεταρτάκι περίπου. Θέλεις να φέρω κάτι;\n-Μόνο το χαμόγελό σου..\n*το έλαβα με mail...\nαννούλα μου σ' ευχαριστώ,\nέτσι κάνουν όσοι αγαπούν, εκπλήσσουν!!!!!\nposted by strawberry at 4:05 π.μ. 0 comments\nCalma Cafe, ένα καφέ με ιστορία στην Οδό Δημοκρατίας !\nΗ πρώτη επιχείρηση της Οιχαλίας που δέχτηκε να συνεργαστεί μαζί μας και παράλληλα να προβληθεί μέσα από το blog μας είναι το Calma Cafe!!\nΤο Calma Cafe προέκυψε από την, προ τριετίας, ανακαίνιση ενός άμεσα αναγνωρίσιμου χώρου, που αποτελούσε μια ολόκληρη στην ιστορία της Οιχαλίας, της καφετερίας Εναλλάξ. Το ανανεωμένο Calma Cafe είναι ένα όραμα και μία δημιουργία ενός ανθρώπου με μεράκι και πολυετή πείρα στον χώρο, του ιδιοκτήτη και υπεύθυνου του καταστήματος, Φώτη Χαλού.\nΣτην προσεγμένη διακόσμηση του καταστήματος κυρίαρχο ρόλο έχει το ξύλο, ενώ η χρήση γήινων χρωμάτων σε συνδυασμό με τον απαλό φωτισμό και... τις προσωπικές πινελιές του ιδιοκτήτη έχουν σαν αποτέλεσμα ο χώρος να αποπνέει μια θετική αύρα όπου ο πελάτης μπορεί να κάνει μία παύση από τους γρήγορους ρυθμούς της καθημερινής ζωής. Εδώ κανείς μπορεί να απολαύσει τον καφέ του από νωρίς το πρωί, να γευτεί ζεστά και κρύα σάντουιτς και να νιώσει την γλύκα του ολόφρεσκου γλυκού. Το βράδυ, μέσα σε ένα ζεστό και όμορφο περιβάλλον μπορεί κανείς να χαλαρώσει απολαμβάνοντας ένα ποτό ή ένα ποτήρι κρασί από την πλούσια κάβα του μαγαζιού ή προσωπικής παραγωγής του ιδιοκτήτη. Σήμα κατατεθέν του μαγαζιού είναι οι μουσικές επιλογές που σου δημιουργούν ένα αίσθημα χαλάρωσης και σε ταξιδεύουν. Επίσης εδώ μπορεί κανείς να σερφάρει στο Internet μέσω δωρεάν ασύρματου δικτύου καθώς και να παρακολουθήσει ποδοσφαιρικούς και όχι μόνο αγώνες στις μεγάλες οθόνες που είναι τοποθετημένες εκεί. Στα θετικά του καταστήματος και ενδεικτικό της άνεσης που προσφέρει ο χώρος είναι και το target group στο οποίο απευθύνεται, που αποτελείται από άτομα κάθε ηλικίας!\nΑπό τις επαφές μου με τον ιδιοκτήτη κατάλαβα ότι είναι ένας άνθρωπος με όρεξη και διάθεση για δουλειά κα εξέλιξη, που προσπαθεί συνεχώς να προσφέρει στους πελάτες του ό,τι καλύτερο, ενώ σε ερώτησή μου για τα μελλοντικά επαγγελματικά του πλάνα, η απάντησή του είναι ότι στα άμεσα σχέδια του είναι η δημιουργία 2 νέων χώρων το θέμα των οποίων δεν θέλησε να αποκαλύψει.\nposted by The Ghost at 11:51 μ.μ. 1 comments\nΣτρατιωτική θητεία 9 μηνών και χορήγηση αναβολών για την ολοκλήρωση μόνο των πτυχιακών σπουδών προβλέπει η "απόρρητη" μελέτη του υπουργείου Εθνικής Αμυνας. Η στρατιωτική και πολιτική ηγεσία του υπουργείου Εθνικής Αμυνας, αφού εξέτασε όλες τις παραμέτρους, κατέληξε στη χορήγηση αναβολών μέχρι το 24ο ή το 25ο έτος της ηλικίας των στρατευσίμων.\nΒάσει λοιπόν της "απόρρητης" μελέτης... που βρίσκεται στο συρτάρι του υπουργού Εθνικής Αμυνας κ. Βαγγέλη Μεϊμαράκη, θα χορηγούνται αναβολές στράτευσης για φοίτηση στο πανεπιστήμιο και πρώτο πτυχίο.\nΑναβολές για μεταπτυχιακά ή διδακτορικά δεν θα χορηγούνται. Κι αυτό γιατί, όπως ανέφερε η ίδια ανώτατη πηγή, οι σπουδές αυτές "φέρνουν πολύ κοντά τον πτυχιούχο στην αγορά εργασίας και τότε είναι αρκετά δύσκολο να στρατευθεί ή να προσαρμοστεί στο στρατιωτικό περιβάλλον". Η παρατεταμένη χρήση αναβολών για σπουδές στο εξωτερικό ή στο εσωτερικό είναι άλλωστε αυτή που οδηγεί τους περισσότερους, βάσει στοιχείων, στην ανυποταξία, λόγω και των προτάσεων που έχουν για εργασία (ιδίως μετά τη μετατροπή της ανυποταξίας από κακούργημα σε πλημμέλημα).\nΓια την εφαρμογή του σχεδίου στράτευσης, άνευ πολλών αναβολών, η ηγεσία του υπουργείου Εθνικής Αμυνας δίδει ως κίνητρο τη μείωση της θητείας στους 9 μήνες, Κάτι που αναμένεται να εφαρμοσθεί σταδικά από το 2009, με μείωση της θητείας στους 11 μήνες ή απευθείας από το 2010. Σε κάθε πάντως περίπτωση, η μείωση θα αφορά το Στρατό και όχι τους άλλους δύο κλάδους των Ενόπλων Δυνάμεων, το Πολεμικό Ναυτικό και την Πολεμική Αεροπορία. Με τον τρόπο αυτό επανέρχεται το σύστημα στο καθεστώς που ίσχυε μέχρι το 2003, όπου ναύτες και σμηνίτες, αντιμετωπίζοντας καλύτερες συνθήκες, υπηρετούσαν δύο μήνες περισσότερους. Ταυτόχρονα θα δοθεί τέλος στις μετατάξεις.\nΆμεση διακοπή των αμμοληψιών σε περιοχές των δήμων...\nΚαλημέρα Αναγνώστες μου - Χαμογελάτε είναι μεταδοτ...\nΈφτασε η πολυπόθητη στιγμή για το Υπεραστικό ΚΤΕΛ ...\nΤο YouTube μεγάλωσε και έγινε 16:9 - Πολλά και τα ...\nΣυγκεκριμένα αιτήματα από τους κτηνοτρόφους της Οι...\nCalma Cafe, ένα καφέ με ιστορία στην Οδό Δημοκρατί...


Ο ελληνικός κινηματογράφος ξεκίνησε στα νότια\nΑυτό που έχουμε στο μυαλό μας ως παλιός καλός ελληνικός κινηματογράφος γεννήθηκε στα νότια προάστια. Να, που το μάθαμε κι αυτό.\nΓεννημένος το 1908, γεννήθηκε στην Τιθορέα και λάτρεψε από νωρίς τις τέχνες. Ο πατέρας του, παρότι ήταν γιατρός στο επάγγελμα, αποτελούσε έναν από τους πιο γνωστούς κινηματογραφικούς επιχειρηματίες. Λειτουργούσε μεταξύ άλλων τον διάσημο θερινό εκείνης της εποχής, το Αλκαζάρ. Έτσι ο Φιλοποίμην Φίνος μεγάλωσε μέσα στην καμπίνα προβολής, βάζοντας μάλιστα συχνά το χέρι του, όπως στην περίπτωση που κατασκεύασε το μηχάνημα ήχου.\nΤο 1938 ίδρυσε τα “Ελληνικά Κινηματογραφικά Στούντιο” μαζί με τους Σκούρα, Προβελέγγιο, Χλοΐδη και τους αδερφούς Δραμόπουλους, στον Ζέφυρο στο Καλαμάκι. Λόγω του πολέμου, όμως, τα σχέδια τους αναβλήθηκαν. Ο Φίνος παρουσιάστηκε στον στρατό, γυρίζοντας σκηνές για τα “Επίκαιρα”, μεταφέροντας επί της ουσίας εικόνα από τις μάχες στο αλβανικό μέτωπο.\nΤα περισσότερα αρνητικά των “Επίκαιρων” καταστράφηκαν από τους Γερμανούς (όπως και τα μηχανήματα στο στούντιο), αν και ο Φίνος κατάφερε να διασώσει μερικά, τα οποία σήμερα αποτελούν την μοναδική εικόνα που έχουμε από σκηνές εκείνου του πολέμου.\nΠαρότι τα στούντιο της οδού Αθανασίου Διάκου καταστράφηκαν ολοσχερώς ο Φίνος δεν το έβαλε κάτω και το 1943 ίδρυσε την “Φίνος Φιλμ”, βγάζοντας και δεύτερη ομιλούσα ελληνική ταινία, τη “Φωνή της Καρδιάς”. Κι όλα αυτά ενώ είχε μπει για τα καλά στο μάτι των Γερμανών κατακτητών. Συνελήφθη μαζί με τον πατέρα του, επειδή τροφοδοτούσαν τους αντιστασιακούς με σιτάρι και κριθάρι από τα κτήματα τους. Καταδικάστηκαν και οι δύο σε θάνατα, αλλά μετά από τις σπαρακτικές προσπάθειες του πατέρα του, ο Φιλοποίμην κατάφερε να γλιτώσει τη θανατική ποινή. Τα γερμανικά πολυβόλα στόχευσαν μόνο τον πατέρα του.\nΌταν τέλειωσε ο πόλεμος η “Φίνος Φιλμ” πήρε για τα καλά μπροστά σηματοδοτώντας μια νέα εποχή για τον ελληνικό καλλιτεχνικό χώρο, αλλά και την ελληνική κουλτούρα εν γένει. Η επόμενη ταινία ήταν “Η Βίλλα με τα Νούφαρα” σε σκηνοθεσία Δημήτρη Ιωαννόπουλου, για να ακολουθήσουν τα “Πρόσωπα Λησμονημένα”, το “Παπούτσι από τον Τόπο σου” του Αλέκου Σακελλάριου\nΑκολούθησαν πολλές ταινίες με τους μεγαλύτερους Έλληνες ηθοποιούς, όπως η “Θεία από το Σικάγο”, το “Ξύλο Βγήκε από τον Παράδεισο”, η “Αλίκη στο Ναυτικό”, ο “Κατήφορος”, το “Κορίτσια για Φίλημα”, η “Αρχόντισσα και ο Αλήτης”, η “Υπολοχαγός Νατάσσα”… Η τελευταία έκοψε πάνω από 750.000 εισιτήρια! Στη μακριά λίστα περιλαμβάνεται και η “Ηλέκτρα” η πρώτη ελληνική ταινία που βραβεύτηκε στο Φεστιβάλ των Καννών, που ήταν παράλληλα υποψήφια για Όσκαρ Καλύτερης Ξενόγλωσσης Ταινίας το 1963.\nH τελευταία ταινία της “Φίνος Φιλμς” βγήκε τον Ιανουάριο του 1977 και ήταν ο “Κυρ-Γιώργης Εκπαιδεύεται” και ολοκλήρωσε μια λαμπρή διαδρομή 34 ετών, η οποία ξεκίνησε από τα νότια προάστια. Για την ακρίβεια η πρώτη ταινία γυρίστηκε στα στούντιο του Καλαμακίου, εκεί όπου μπήκε το πρώτο λιθαράκι μιας εταιρίας που έμελλε να σημαδέψει την Ελλάδα του προηγούμενου αιώνα.\nΠηγή: Άλιμος online , επίσημη ιστοσελίδα Finos Films


ΚΟΚΚΙΝΗ ΣΗΜΑΙΑ !: Ευχαριστήρια Επιστολή .....\nΕυχαριστήρια Επιστολή .....\nΤο Δ.Σ. του Αυτοκινητιστικού Ομίλου Θεσσαλονίκης ευχαριστεί όλους όσους συμμετείχαν στο 48ο Ράλλυ Δ.Ε.Θ. από όποιο μετερίζι και αν ήταν αυτό.\nΤην Ο.Μ.Α.Ε., τον αλυτάρχη κ. Μαραντζίδη και τον βοηθό του κ. Χαρατάσο, τους αγωνοδίκες κ. Κέπετζη και κ. Λιάκο, τον παρατηρητή του αγώνα κ. Αθανασίου, τον επικεφαλής τεχνικό έφορο κ. Παπακώστα και τους τεχνικούς εφόρους κ. Τσικίνα, κ. Πινούλη και κ. Κουρούπα.\nΤον υπεύθυνο δημοσίων σχέσεων με τους αγωνιζομένους κ. Γκαβέζο, την γραμματεία του αγώνα κα. Σπανδώνη, τον επικεφαλής ασφάλειας κ. Αγοραστό, τον ιατρό του αγώνα κ. Αφθονίδη, τον υπεύθυνο service park κ. Γεωργάκα, τους βοηθούς κ. Χριστόπουλο και κ. Βαρελά και τον υπεύθυνο επικοινωνιών κ. Χατζηδημητρίου.\nΤους δεκάδες φίλους-συνεργάτες κριτές, ενδιάμεσους και φύλακες, το Πυροσβεστικό και Αστυνομικό Σώμα, τους Σαμαρείτες του Ερυθρού Σταυρού, τους Έλληνες Διασώστες, την Επίλεκτη Ομάδα Ειδικών Αποστολών και το Ε.Κ.Α.Β. που ασφάλισαν τις ειδικές διαδρομές του αγώνα. Τις εταιρίες οδικής βοήθειας Hellas Service και Kamzelis, τον κ. Κουτσμανή της διαφημιστικής εταιρίας RedFish, την Baxevanakis Jap Autoparts, την Stepmat, την Green Cola, την Σπιτική Πίτα, την Top Line S.A. και τις μπαταρίες Delcore.\nΈνα μεγάλο ευχαριστώ στους εκπροσώπους των Μ.Μ.Ε. για την απροσδόκητα μεγάλη συνεισφορά σε ότι αφορά την προβολή αυτού του τόσο σημαντικού αγώνα του μηχανοκίνητου αθλητισμού και στην Hellenic Motor Museum για την αμέριστη υποστήριξη στην δημιουργία της απόλυτα επιτυχημένης Έκθεσης Ιστορικών Αγωνιστικών Αυτοκινήτων.\nΠολύτιμη υπήρξε η συμπαράσταση της πολιτείας με την Περιφέρεια Κεντρικής Μακεδονίας να πρωτοστατεί και τους Δήμους Θεσσαλονίκης, Λαγκαδά, Θέρμης, Πολυγύρου, Χορτιάτη – Πυλαία και Αριστοτέλη να ακολουθούν. Πολλά από όσα έγιναν στο 48ο Ράλλυ Δ.Ε.Θ. δεν θα μπορούσαν να γίνουν αν δεν υπήρχαν οι εταιρίες BMW Τρικαλιώτης Α.Ε., Μασούτης Α.Ε. και BIRRA PEJA, τις οποίες ευχαριστεί ο Α.Ο.Θ. ευελπιστώντας σε μια εξίσου εποικοδομητική συνεργασία στο μέλλον.\nΤέλος, τεράστια ήταν για άλλη μια χρονιά η βοήθεια της Δ.Ε.Θ. – Helexpo, η οποία συμπαραστέκεται και στηρίζει με πολλαπλούς αφανής τρόπους το Ράλλυ Δ.Ε.Θ. Η αμεσότητα και αποτελεσματικότητα των κ. Τζήκα (πρόεδρο Δ.Ε.Θ. – Helexpo ), κ. Ποζρικίδη (Διευθύνων Σύμβουλο Δ.Ε.Θ. – Helexpo) κ. Παυλίδη (Υποστήριξη Οργάνωσης), κα. Υψηλάντη (προϊσταμένη τμήματος διαφημίσεων), κα. Γραμματοπούλου (προϊστάμενη δημοσίων σχέσεων ) και των υπολοίπων συνεργατών ήταν υποδειγματική.\nΣας ευχαριστούμε, με εκτίμηση για το Δ.Σ. του Α.Ο.Θ.\nΓιάννης Ψηφίδης Πρόεδρος


Avengers: Infinity War | Review | Busted.gr\nΓιώργος "Ωκύπους" Γεωργόπουλος· 28/04/2018 ·17 min read\nΑναγνώστες μου εκεί έξω σας στέλνω αγωνιστικούς χαιρετισμούς από το ηρωικό Χαϊδάρι (κυρίως επειδή πλέον η περιοχή με φιλοξενεί σαν μόνιμο κάτοικο της όπως έχουμε πει) και δε λέω αν σας έλειψα και λοιπά… Έτσι μ’ αρέσει να μη σας τα λέω συχνά, για να μη με θεωρείς δεδομένο αγάπη μου… ΤΟΣΟ σκληρός συντάκτης. Αλλά στο θέμα μας.\nΠέμπτη βράδυ και ό,τι έχει πιάσει σιγά-σιγά η ζέστη και μυρίζει από τώρα ελαφρώς καλοκαίρι, οπότε σαν πρόωρος λουόμενος νομίζω επιβάλλεται να πάω να βουτήξω στα βαθιά νερά της nerd-οσύνης μου. Οι καιροί άλλαξαν κυρίες, κύριοι και λοιπά κοινωνικά φύλα, σε βαθμό που πλέον είναι παράσημο να ξέρεις γύρω από pop culture και λοιπά. Θα μου πεις όμως βιαστικέ αναγνώστη «χοντρέ αργείς και θα φας ανάποδες, ΤΕΛΕΙΩΝΕ ΚΑΙ ΠΕΣ ΓΙΑ ΤΗΝ ΤΑΙΝΙΑ!» αλλά δώσε μου λίγο να σου πω μια δική μου σκέψη επι του θέματος.\nΜεγαλωμένος στα πέτρινα χρόνια του κυριολεκτικά κοινωνικού αποκλεισμού, η φυλή μας ήταν μάλλον ό,τι οι λεπροί μια εποχή. Κοινώς άμα ασχολούσουν με κάτι πέρα από μπάλα, γυναίκες, αμάξια και λοιπά χαριτωμένα, θα πρέπει να ήσουν πυροβολημένο ή κάτι τέτοιο (μιλάω σαν άρρεν-παιδί των 90’s). Πόσο μάλλον αν ήσουν έτσι του φανταστικού και περίμενες κάτι μεγάλο να έρθει για σένα όπως ταινίες, σειρές και πάει λέγοντας, σίγουρα θα είχες κάνει τατουάζ την απογοήτευση.\nΌμως οι καιροί και τα πρότυπα αλλάζουν που λέει ένα από τα αγαπημένα μου hip-hop σχήματα, και φτάσαμε στο 2018, που πλέον θεωρείται ύβρις να μην ξέρεις από υλικό του «εξωπραγματικού». Αυτό βέβαια σαν κάθε προϊόν που αποκτά μυριάδες ακολούθων, έχει τον κίνδυνο πως για να ευχαριστήσει τον μυημένο και μη, θα πρέπει να βάλει κάποιες φορές νερό στο κρασί του, με νικητή κυρίως τον μη μυημένο όσο να πεις.\nΜην παίρνεις σαν πρόλογο για την ταινία όλα τα προηγούμενα πως είδα κάτι κακό, έχω άλλωστε ένα άρθρο καιρό και την υπομονή σου να διαβάσεις τα Ομηρικά μου έπη κάθε φορά, για να σου τα πω όλα χωρίς να σου χαλάσω την εμπειρία, αν δεν την έχεις δει ακόμα (δεν το χαλάω αν έστω δεν υπάρχει προφανής λόγος κακής ταινίας. Ε Rampage; Για σένα λέω!).\nΕδώ να σου πω την αλήθεια μου επί του όλου «πριν δω μια ταινία». Ίσως είναι η φυσική μου άμυνα στον κόσμο πως πάντα κρατάω μικρό καλάθι σε όλα, ιδιαίτερα σε θέματα hype. Κυρίως επειδή η βιομηχανία του θεάματος έχει γίνει σε πολλές περιπτώσεις όπως η ζωή μου: περιμένεις πολλά αλλά έχεις λίγα… Οπότε ρωτάς αναγνώστη μου «χοντρέ ήταν καλή η ταινία;» και θα σου απαντήσω από τώρα μιας και ίσως βαρεθείς να με διαβάσεις μέχρι τέλους: ΝΑΙ ΡΕ ΦΙΛΕ ΗΤΑΝ!! Ίσως είχε μερικά «ναι μεν αλλά» που έπαιξαν οριακά με το OCD σύνδρομο μου να είναι όλα τέλεια σε κάτι, αλλά αυτά μετά.\nΠρώτα πρέπει να σου πω γιατί η Marvel σεβάστηκε το κοινό της και γιατί έχτιζε τόσα χρόνια μια «κλιμάκωση» που μπορεί να κοιτάει άνετα την κινηματογραφική ιστορία και να της λέει περήφανα «Νια! Νια! Νια!». Πάμε λοιπόν στο τελετουργικό αποδόμησης της ταινίας. Φώτα! Κάμερα! ΚΑΙ….. Ώπα! Ένα ρακούν που μιλάει! Ποιος είναι ο πιο γλυκούλης υπερήρωας!; Ε;; Ποιος;; ΑΟΥΤΣ! Ρε μαζέψτε το αυτό με δάγκωσε!!Εχμ. Πάμε πάλι. ΔΡΑΣΗ!!!\nΤο να σου πω για την ιστορία πολλές λεπτομέρειες θα είναι περιττό αλλά και επικίνδυνο. Κυρίως επειδή θα στο χαλάσω και από το να πάρω μαθήματα αυτοάμυνας, που δε βγαίνω μάνα μου, το αφήνω καλύτερα. Οπότε θα μιλήσουμε γενικά για τον ελέφαντα στο δωμάτιο πάνω στο σενάριο.\nΑφού λοιπόν πήραμε τα hint μας πως υπάρχουν δυνάμεις πιο κακές από τον γείτονα σου που παίζει full λαϊκά το μεσημέρι (το παθαίνω συχνά στη νέα G-cave και όχι φίλε αναγνώστη που διαβάζεις τώρα και ακούς σκυλάδικα, δεν έχεις δικαίωμα να έχεις νταλκάδες και να το μαθαίνει όλη η γειτονιά. Είναι προσωπικό σου θέμα και ΔΕ ΜΑΣ ΝΟΙΑΖΕΙ), έπρεπε αυτό να το κάνουμε κάπως πιο συγκεκριμένο. Μετά λοιπόν από τα άπειρα teasers και αναφορές πως ο ντουνιάς έχει ένα super-mega-ultra-worstoftheworst κακό, έπρεπε να ολόσωμο μωβ να φορεθεί. Να σου λοιπόν ο φόβος και ο τρόμος (όχι των επτά θαλασσών, ξεκολλάτε) που ακούει στο όνομα Thanos (Josh Brolin). Του «θανατά» να τον δεις (αυτό για όσους πρέπει να ξαναδιαβάσουν αρχαία. Για όσους είναι ακόμα λύκειο, ΑΝΟΙΧΤΕ ΚΑΝΑ ΒΙΒΛΙΟ) και αρχίζεις να παρατηρείς πως ενώ όλοι συλλέγουν γραμματόσημα, κονκάρδες, χυλόπιτες και μερικοί μερακλήδες σαν τον συντάκτη σπαθιά (δε θέλω να κρίνεις, όλοι έχουμε τα ψυχολογικά μας), ο συγκεκριμένος είπε να κάνει συλλογή από Infinity Stones. Μη με ρωτάς τι είναι αυτά, πλέον μόνο οι αποκλεισμένες φυλές όπως οι Kawahiva στον Αμαζόνιο ( google that αν δε ξέρεις. Να σε μάθουμε και κάτι) δε ξέρουν τι είναι. Τα κίνητρα του βέβαια δεν είναι τόσο προφανή όσο θα νόμιζε κανείς, αλλά είπαμε για την αυτοάμυνα πριν, οπότε μη σηκώνεις ρόπαλα, δε στο χαλάω.\nΒέβαια, όπως έχεις δει και στις προηγούμενες ταινίες, λίγο ή πολύ όλοι είχαν τα δικά τους, οπότε δεν είναι δα πως το είδαν να έρχεται… Με εξαίρεση βέβαια τον αγαπημένο (μέχρι το Ragnarok τουλάχιστον) Asgardian Thor που η after scene με το τεράστιο διαστημόπλοιο του Thanos ήταν το μόνο καλό που έδωσε πραγματικά η ταινία (ώρες-ώρες νιώθω σαν τον Λαζόπουλο με την Ντενίση σε αυτό. Εντάξει έχω τα κολλήματα μου, δε θα κρίνεις!). Από αυτόν λοιπόν ξεκινάει η ιστορία πως κάτι έρχεται με φόρα (κατηφόρα που λέει το άσμα) και πέφτει σύρμα στη γη «μας κάνουν πέσιμο, πάρε τηλέφωνα να σκάσουν μύτη τα αλάνια». Κυριολεκτικά. Καλά σκάω.\nΕντάξει από το trailer και λοιπό hype καμένε πλην τίμιε αναγνώστη μου, θα ‘δες πως μάλλον έπεσαν μερικά τείχη σαν το Πάμε Πακέτο και όσο να πεις ο κίνδυνος ενώνει (μην κάνουμε ομοιοκαταληξία κατά το γνωστό σύνθημα, εδώ είναι άρθρο Ελβετία και δε θέλω ακρότητες), οπότε και ένα μάτσο υπερήρωες θα πούνε «το ‘χουμε σα να μην υπάρχει αύριο». Ο Thanos είναι σαν τη Nokia. Connecting superheroes. (ορίστε καμπάνια για την εταιρεία. Όποιος δουλεύει εκεί να ξέρει πως δέχομαι να αναλάβω το τμήμα marketing). Οπότε εν ολίγοις η αφρόκρεμα του φρέντο cappuccino υπερηρώων μαζεύτηκε και με ρόπαλα και σανίδες είναι έτοιμοι για το τζέρτζελο. Άραγε θα τα καταφέρει ο τιτάνας Thanos να τους νικήσει ή θα μαζεύει δόντια από το πάτωμα; (όχι η ταινία δεν έπαθε God Of War και δε θα δεις 50 ορόφους κακό μέσα. Είναι pocket size titan)\nΤώρα είναι λίγο γελοίο να σου αραδιάσω ποιοι είναι μέσα, γιατί τους έχεις δει κυριολεκτικά όλους από έστω μια φορά. Εντάξει πάντως, τουλάχιστον μια… μικροσκοπική απουσία την έχεις (πιάσε το υπονοούμενο παιάνα που έλεγε και ο Λιακόπουλος) καθώς και μερικές ακόμα, που μάλλον δεν τα είχαν καλά με τους υπευθύνους στο casting, αλλά οκ minor spoiler και το αναφέρω επειδή ξενέρωσα. Κατά τα άλλα χορταίνεις κάπες, μούσκουλα και ακτίνες να πετάγονται από παντού!\nΕπειδή λοιπόν αν πω παραπάνω κινδυνεύω να επαναφέρω τον νόμο 4000 περί «τεντιμποϊσμού» το βουλώνω κάπου εδώ. Κυρίως επειδή ενώ το σενάριο πάνω και κάπου κάτω θα το έχεις μυριστεί, η ταινία καταφέρνει να σε κρατήσει με ανατροπές και λοιπά στην πλειονότητα της, που ομολογώ ενώ γενικά πλέον βλέπω να έρχονται πράγματα από χιλιόμετρα, σε μερικές φάσεις είπα το “WOW!” και δεν ντράπηκα να κοιτάξω το άλλο μου μισό δίπλα με δέος και απόγνωση, με την καλύτερη των εννοιών! Είχε ροή, είχε πλοκή, είχε ανατροπές, είχε πολλά. Τις ελαφρές μου ενστάσεις θα στις πω μετά, ακόμα εκθειάζω την ταινία.\nΡε Marvel και Disney πραγματικά μπράβο ρε μάνες μου. Ειλικρινά δε μιλάω με το όλο fan boy ύφος, όσο με το πιο αντικειμενικό σκεπτικό που μπορώ: ήταν μια ταινία φτιαγμένη από ένα studio που σε αυτή την περίπτωση σεβάστηκε το κοινό του. Η γκρίνια που είχα και έχω σε πολλές ανάλογες ταινίες με το όλο «άσε μας ρε κούκλα μου που θες και εναλλακτική προσέγγιση» σχεδόν εκμηδενίστηκε. Το κολοσσιαίο μέγεθος του πονήματος (μιλάμε για χαλαρά 2,5ωρο στο νερό αλλά μη σε “ψαρώνει” αυτό. Καλά σκάω) δεν έκανε καμιά κοιλιά δικιά μου, δε σε κούρασε τόσο σε καμιά περίπτωση και γενικά είχε ενδιαφέρον που σε κράταγε σα να είχες πάθει Κουρδιστό Πορτοκάλι και είχες κολλημένα βλέφαρα πάνω για να μη χάνεις τίποτα.\nΌλοι όσοι δεν έχετε δει την ταινία θα αναρωτιέστε τι έλεγε ο Thanos μέσα σαν κακός. Εντάξει το δίνω ήταν πολύ καλός μέσα. Σκληρός, προσηλωμένος, με όλως παραδόξως αρκετά δικαιολογημένη ύπαρξη του master plan από μεριά του (καλά θα μου πεις «ρε χοντρέ όλοι οι κακοί έχουν λόγο να βασανίζουν το ορατό σύμπαν») που θα σου δώσει έναν ελαφρύ λόγο να πεις «ρε λες να έχει δίκιο;». Νομίζω πως γενικά το concept του Thanos, δανείστηκε πολλά στοιχεία από τον μελανοσχεδιασμένο κακό των Fantastic Four, Dr. Doom. Όποιοι έχει τύχει να διαβάσουν λίγο από τον έτσι, θα καταλάβουν. Οι υπόλοιποι απλά θα δούνε πόσο έχει αδικηθεί το συγκεκριμένο concept στις κινηματογραφικές μεταφορές μέχρι τώρα. Villain with a purpose και το αφήνω εδώ.\nΗ ταινία μ’ άρεσε κυρίως γιατί έκανε σωστή χρήση του χρόνου που της έχει δοθεί για να σου δείξει τα δόντια της (με πιο αστραφτερό χαμόγελο κι από αυτό του Πετρίδη), ενώ σε οτιδήποτε είχε να κάνει με backstories που δεν είχε προλάβει το MCU να σου δείξει, είχε την ιδανική αναλογία. Χωρίς να στο χαλάω, ας πούμε μέσα μια ιστοριούλα της Gamora που σου έδειχνε τη σχέση με τον μπάρμπα-Thanos ήταν τόσο-όσο για να σε κάνει να καταλάβεις, αλλά χωρίς να το κουράζει.\nΕιδική θέση στην καρδιά του καθένα πάντως πιστεύω θα έχει το humor της ταινίας. Αναμενόμενο θα μου πεις και οκ μπορεί σε κάτι φάσεις να το βάλανε πάλι απλά για το γουστόζικο με υπερζήλο, αλλά στο 90% είχε λόγο ύπαρξης (τουλάχιστον για την πρώτη παρθενική εμπειρία με το πόνημα. Αν το δω δεύτερη φορά, ίσως είμαι πιο αντικειμενικός, αν χρειάζεται) και είχε γίνει σάρκα μία με την εξιστόρηση. Μάλιστα πιστεύω πως η ύπαρξη αρκετά πετυχημένου χιούμορ στην ταινία στηρίχτηκε πάνω στην πρώτη επαφή πολλών ηρώων αναμεταξύ τους.\nΕδώ νομίζω πως οι δημιουργοί έπαιξαν με το όλο «κοινωνική αμηχανία» που έχουμε εμείς οι κοινοί θνητοί, που πολλές φορές δε ξέρουμε πώς να φερθούμε 100% απέναντι σε κάποιον. Με λίγα λόγια μπορεί ας πούμε να είμαστε περίεργοι με κάποιον, προκατειλημμένοι, σκεπτικιστές, αλλά ακόμα και χαλαροί ή απλά αδιάφοροι. Αυτό γενικά πιστεύω πως θα ταυτίσει καθέναν που θα δει την ταινία με τους ήρωες μέσα: σε έκανε να νιώθεις οικεία έτσι ώστε να ταυτίζεσαι με μια σχέση ανάμεσα στους χαρακτήρες, αλλά χωρίς να χάνεις την ουσία που ήταν πως οκ φίλε δεν είναι τυχαίοι και σαν κι εσένα. Εντάξει ξέρω αναγνώστη μου πως είσαι ένας μικρός υπερήρωας ή ακόμα δε σου ήρθε το γράμμα από το σχολείο των μάγων, αλλά ποτέ δε θα είσαι τόσο cool σαν Avenger σε superhero scene. Σε αγαπάμε όμως όπως και να έχει. Πάρε ένα μπισκότο και συνεχίζουμε.\nΞεχωριστή αναφορά θέλω να κάνω για τη σκηνοθεσία. Τα λόγια είναι περιττά στην κυριολεξία. Η απόδοση της ταινίας έδειξε πως όταν έχει χώρο, χρόνο, κεφάλαιο και πάνω από όλα ΜΕΡΑΚΙ, μπορείς να κάνεις ένα σύμπαν να στέκεται μόνο του (pun definitely intended)! Οι Αφοί Russo Α.Ε πραγματικά έκαναν κάτι μοναδικό. Όχι μόνο κατάφεραν να φέρουν εις πέρας το δύσκολο έργο της ένωσης πόσων υπερηρώων, αλλά επι προσθέτως το όραμά που είχαν για την ταινία απέδωσε καρπούς στο τελικό αποτέλεσμα. Γεμάτες σκηνές δράσης που συνδύαζαν όλους τους συμμετέχοντες (άσχετα αν έκαναν όντως κάτι σημαντικό ή όχι), εντυπωσιακές λήψεις είτε τεχνητά, είτε πρακτικά δοσμένες, στοχευμένες ερμηνείες με γνώμονα τη δημιουργία της εντύπωσης που η ταινία ήθελε να έχεις και πολλά ακόμα κομπλιμέντα που θα έκαναν τον καθένα να φουσκώσει σαν πέρδικα το στήθος του!\nΣε μια τελική για μένα ετυμηγορία ως προς τη σκηνοθεσία, η ταινία θύμιζε πάρα πολύ ένα θεατρικό έργο. Κοινώς για τους αδαείς και άσχετους με την τέχνη, ήταν κατά κάποιο τρόπο χωρισμένη σε ένα είδος πράξεων ή κεφαλαίων, που γνώμονα είχαν να σου πουν κάθε μια τις ιστορίες όσων ήταν στη «σκηνή». Το αναφέρω κάπως ξεχωριστά, επειδή δεν βιαζόταν να προχωρήσει παρακάτω με το ζόρι την ιστορία (τουλάχιστον σε ό,τι έβλεπες εκείνη την ώρα, άσχετα αν ήταν καλό ή κακό), αλλά γέμιζε το χρόνο έτσι πυκνογραμμένη που ήταν, χωρίς να σε αφήνει στα κρύα του λουτρού. Ιδιαίτερα αν αναλογιστείς πως λόγω του ό,τι προφανώς δεν ήταν όλοι μαζεμένοι οι χαρακτήρες από την αρχή, έφτανε σταδιακά σε αυτό ενώ παράλληλα σου έλεγε τα κατορθώματα τους μέχρι τότε που θα γινόταν τελικά. Μαθήματα σκηνοθεσίας λοιπόν από το δίδυμο φωτιά και μπράβο τους. Θείος Γιώργος approves. Το γεγονός εν ολίγοις πως μια ταινία έκανε μια ΟΛΟΚΛΗΡΗ αίθουσα (νομίζω δηλαδή, μπορεί να είχαμε και άψυχους) να χειροκροτεί σε πόσες σκηνές και εμένα να έχω ανατριχιάσει κυριολεκτικά πόσες φορές επίσης, νομίζω λέει από μόνο του μια ιστορία απλά, λυτά και απέριττα…\nΑΑΑΑΑΑΑΛΛΑ από την άλλη είχαμε τους screenwriters, που εδώ δε μου τα είπαν και τόσο τέλεια όσο οι προηγούμενοι. Τώρα θα σου πω τις κάπως πιο μαύρες σελίδες της ταινίας. Πάταξον μέν, ἄκουσον δε (μην ψαρώνεις, το πάτησα copy-paste) που λέγανε και θα σου πω τις ενστάσεις μου. Απευθύνομαι στην ταινία τώρα και παρακαλώ οι υπόλοιποι λίγο ησυχία μέχρι να κατέβει η ταινία λίγο από το διάστημα.\nΤαινία άκουσε να δεις κάτι. Σε αγάπησα με την πρώτη ματιά και σίγουρα θα έχεις μια ξεχωριστή θέση στην ταλαιπωρημένη από έρωτες καρδιά μου. ΑΛΛΑ. Γιατί βρε κούκλα μου στη μέχρι τώρα σχέση μας είσαι τόσο αντιθετική; Δε στο λέω σα να σε έχω ίσα με τις άλλες. Όχι είσαι πραγματικά ξεχωριστή και δεν το λέω για να βρεθώ στο κρεβάτι σου. Δε σε έχω για τέτοια. Αλλά γιατί μου φέρθηκες έτσι σε μερικές περιπτώσεις; Να σου εξηγήσω τι εννοώ.\nH Capcom εργάζεται πάνω στο remake του Resident Evil 4\nKiriakos Verros· 13/04/2020\nΠέρα από την πλάκα αναγνώστες μου, στην ταινία είδα μερικά σεναριακά ατοπήματα, που δεν είχαν τόσο λόγο ύπαρξης. Τι εννοώ. Γενικά η ταινία δεν το κούρασε τόσο με έντονο «δράμα και κλάμα», αλλά στις περιπτώσεις που το έκανε ήταν δυνατές σκηνές όσο να πεις. Το OCD μου που σου ‘πα στην αρχή, ενεργοποιήθηκε ως προς το εξής: δεν μπορείς στη μια σκηνή να μου εξιστορείς κάτι, να δείχνεις πως δε γίνεται να γίνει διαφορετικά και τελικά να το τραβάς λίγο από τα μαλλιά για να γίνει. Να εξηγηθώ.\nΗ ταινία μέσα σε κάποιες σκηνές (δεν ήταν η πλειοψηφία, όλα κι όλα) θέλησε προφανώς να δημιουργήσει κάποιες κλιμακώσεις, είτε με όσα έχει πει μέχρι τώρα στις άλλες ταινίες, είτε με όσα μας έδειξε στο πανί από μόνη της. Ας πούμε όλοι είδαμε στο Ragnarok έναν παντοδύναμο Thor στο τέλος, έναν Dr. Strange να τα βάζει με θεούς και δαίμονες (κυριολεκτικά) και πάει λέγοντας. Ε ρε φίλε άμα έχεις δει τη μια κάποιον να το έχει και μετά μόνο και μόνο επειδή θες να στηρίξεις κάτι για πιο δραματικό αποτέλεσμα να μου ξεχνάς πως το έχεις πει, σε πιάνουν λίγο τα διαόλια σου. Χωρίς να στο χαλάω, ας πούμε μέσα έβλεπες τον Thanos από τη μια να το έχει σχεδόν μόνος του και από την άλλη σε μερικές φάσεις να τρώει πιο πολύ ξύλο και από αντίπαλο ενός τσαντισμένου McGregor. Ένα ακόμα παράδειγμα είναι πως προς το τέλος έχει προφανώς μια κλιμάκωση. Ενώ λοιπόν σε μια φάση μέσα όλα γίνονται εν ριπή οφθαλμού (τι έχω πάθει ρε και μιλάω τόσο καλά ελληνικά σήμερα; ), στις ίδιες σκηνές σε κάποιους χαρακτήρες το τραβάνε σε extended version, μόνο και μόνο για να νιώσει ο θεατής την κορύφωση. Ε ρε φίλε δε ξέρω σε κάτι τέτοια με έχασε λίγο. Λίιιιιγο παραπάνω ζόρι από όσο θα έπρεπε για μένα.\nΓενικά η ταινία είχε αυτά τα ελάχιστα ατοπήματα, κυρίως από την άποψη πως πολλές καταστάσεις απλά γίνονταν (ενώ ήσουν σίγουρος πως δε χρειαζόταν) με το όλο «deal with it κι άμα σ ‘αρέσει» (ναι ναι ξέρω έχω εκφράσει το κόλλημα μου άπειρες φορές ως προς αυτό και είναι σα να ακούω «ταινία είναι ρε χοντρέ σκάσε πια» αλλά σας γράφω και θα το λέω μόνιμα, deal with it!), σε συνδυασμό πως αναιρούσε τον ίδιο τον εαυτό της όπως είπαμε. Δε στο λέω ειλικρινά ούτε για να βρω κάτι αρνητικό, ούτε για να είμαι ο κλασσικός που στο πάρτι θα θάβει όλους τους άλλους. Μου χτύπησαν λίγο άσχημα στο μάτι και ήταν τα πρώτα που μου ήρθαν στο μυαλό σαν κακώς εξιστορημένα, μετά το τέλος της προβολής. Αλλά για να μιλάμε ειλικρινά τα αρνητικά τελειώνουν εδώ. Ακολουθούν μερικές σκέψεις μου στη μέχρι τώρα πορεία του MCU, έτσι σαν κάποιες διαπιστώσεις.\nΗ Marvel δοκίμασε πολλά στην πορεία μέχρι εδώ. Δοκίμασε σοβαρές ιστορίες, αστείες, μετριασμένες, αλλά ακόμα και εναλλακτικές ή όχι απαραίτητα geek friendly. Ένα εντυπωσιακό εύρος που είχε επιτυχίες αλλά και αποτυχίες για τα δεδομένα της, κυρίως είτε λόγω πως δεν πίστεψε αρκετά στο τελικό αποτέλεσμα, είτε γιατί διάβασε λάθος τι ήθελε να δει το κοινό. Μπορεί να μη συγχωρούμε εύκολα σα θεατές ή από την άλλη να δικαιολογούμε πιο πολύ από όσο χρειάζεται μια προσπάθεια (Ε, fan boys; ΞΕΡΕΤΕ ΑΡΡΩΣΤΑΚΙΑ ΠΟΙΟΙ ΕΙΣΤΕ!) αλλά ίσως είναι η δυσκολία του να πιάσεις όλο το κοινό. Κάθε στούντιο λοιπόν μη ξεχνάμε πως έχει αυτόν τον σκοπό. Άλλοτε λοιπόν το κάνεις καλά και άλλοτε όχι. Στην περίπτωση λοιπόν του MCU έχεις κάτι τέτοιο.\nΣαν εταιρεία η Marvel στην αρχή έκανε ένα λάθος που μπορεί να είχε εμπορική επιτυχία για την εταιρεία από την άποψη έσοδα, αλλά στην πορεία προέκυψε δίκωπο μαχαίρι: το γεγονός πως μοίρασε δικαιώματα σε όποιον μίλαγε αγγλικά. Αυτό αποτέλεσε στο όλο εγχείρημα ένα τεράστιο εμπόδιο, μιας και δεν μπορούσε να υλοποιηθεί εύκολα το μετέπειτα όνειρο για ένα ενοποιημένο κινηματογραφικό σύμπαν, όπως προφανώς αυτό προέκυψε στην πορεία. Για αυτό και όταν η Disney μυρίστηκε από πιο νωρίς όλη την παραγωγή κασεριού, έκανε τα πάντα για να μπορέσει να φέρει πίσω τα πιο πολλά δικαιώματα πάνω σε ήρωες και λοιπά. Το εντυπωσιακό ήταν πως δεν το κατάφερε μόνο επειδή ήταν ωραίοι και ωραίες στο τμήμα διαπραγματεύσεων (ρε μήπως να τους φέρουμε για το ελληνικό ζήτημα; ), αλλά επειδή πρόλαβε να κάνει αρκετά box-office hits, που έκαναν τις προσπάθειες από άλλα studios να είναι απλά ανέκδοτα για τη μικρή Αννούλα. Κοινώς οκ μερικά καλά, αλλά δεν… Δε θα μπω στον κόπο να σχολιάσω ακόμα για αλλά franchises (βλέπε ταλαίπωρη DC που θα σου πω μετά), μιας και δε μιλάς δυνατά στο σπίτι του κρεμασμένου για σκοινί… Ενθάδε κείται κάθε άλλη προσπάθεια και όχι δεν έπαθα Στικούδη. Θάψανε κυριολεκτικά κάθε ίχνος «ανταγωνισμού».\nΤο έξυπνο λοιπόν επιχειρηματικό βήμα, έπιασε τόπο: δημιουργείς ένα κοινό και τεράστιο σύμπαν, έτσι ώστε όταν χρειαστεί, να φτάσεις σε ένα ενωμένο μοτίβο σαν προϊόν. Βαφτίζεται λοιπόν με το όνομα Infinity War, ενώ ήδη έχει δουλέψει με αλληλοσυνδέσεις πιο πριν. Το τεράστιο λοιπόν στοίχημα μάλλον το κέρδισαν. Θεωρώ πως η επιτυχία στηρίχτηκε στο γεγονός πως μερικές γενιές που εντυπωσιάστηκαν από ό,τι έχαναν μέχρι τώρα (ή απλά περίμεναν ευκαιρία να δουν κάτι αγαπημένο στην ασημένια οθόνη), βρήκαν έναν πιο απλό τρόπο να γίνουν κομμάτι του.\nΚοινώς πλέον δε χρειάζεται να διαβάσεις άπειρες σελίδες με μελανί και χρώμα για να ξέρεις τι γίνεται, όσο να δεις με ένα απλό μέσο το ζουμί. Σίγουρα πιο απλοποιημένο και επιφανειακό (σόρρυ comic enthusiasts δεν είμαστε η πλειοψηφία, μιας και τα γούστα μας θα ήταν ακριβά για κάθε στούντιο παραγωγής), αλλά σε κάθε περίπτωση κάτι καλό να δεις γενικά. Σίγουρα για λόγους οικονομικούς όπως είπα και ίσως και πρακτικούς από την άποψη απόδοσης (βάλε καμιά φορά και κοινωνικούς μιας και είναι πλέον της μόδας σα ζήτημα), έβαλαν πιο πολύ νερό στο κρασί και από σκέτο μπουκαλάκι νερό (δε γράφω επωνυμίες, δε μου έχουν χορηγία), αλλά τουλάχιστον ήταν καραμελίτσα για το μάτι που λένε στο χωριό μου σε κάθε περίπτωση. Ένα στοίχημα λοιπόν κερδήθηκε με τον πιο πανηγυρικό από τους τρόπους. Αλλά πάμε στο επόμενο θέμα.\nΕντάξει θα ήταν άδικο να μην αναφέρω πως το θαύμα που λέγεται Infinity War στον τεχνικό τομέα, δεν ήταν κάτι μοναδικό. Το μάτι σου σε πολλές περιπτώσεις είχε πάθει γνωστό καλοφαγά Γαλάτη (Οβελίξ ρε άσχετοι, όλα εγώ πια;) και δεν μπορούσε να χορτάσει ό,τι γινόταν μέσα στην ταινία. Λεπτομέρειες που δε σε ζάλιζαν τόσο, πινελιές από χρώματα και φωτιές, όλα μα όλα έκαναν ένα αριστούργημα που νομίζω θέτει πλέον αρκετά τον πήχη ψηλά. Αν και βέβαια η εμπειρία μου με την ταινία ήταν σε μια θνητή αίθουσα και όχι σε ATMOS, στο ηχητικό κομμάτι ήταν αρκετά ικανοποιητική. Το αναφέρω γιατί από τους ήχους της ταινίας μέχρι και τη μουσική, όλα έπαιξαν έναν ρόλο στο τελικό σύνολο. Άλλη μη λέμε και βλακείες. Αν κάτι έχουμε δει που πάντα νικάει το MCU, ακόμα και στα χειρότερα του, είναι το τεχνικό κομμάτι. Νομίζω πως κάποιος ο οποίος θα δει παραπάνω από μια φορά την ταινία, ίσως βρει ακόμα περισσότερα πράγματα να θαυμάσει, κάτι που η πρώτη επαφή δε θα επέτρεπε.\nΑλλά οκ φτάσαμε ταμείο όπως πάντα, μιας και έχω και προσωπική ζωή. Καλά υπερβολές, δεν έχω. Σε ακούω να με ρωτάς αναγνώστη «χοντρέ ήταν καλή η ταινία;» και σου απαντάω ΝΑΙ ΤΟ HORN ΜΟΥ ΜΕΣΑ ΗΤΑΝ!!! Ήταν η καλύτερη ταινία του MCU μέχρι τώρα; ΠΑΤΗΣΕ ΚΑΤΩ Ο,ΤΙ ΕΧΕΙ ΒΓΕΙ ΚΑΙ ΤΟ ΕΚΑΝΕ ΜΕΤΑ ΜΕ ΚΟΦΤΟ ΜΑΚΑΡΟΝΑΚΙ! To studio παραγωγής ανέλαβε ένα δύσκολο έργο: να δώσει κάτι στο κοινό σαν να λέει ένα ευχαριστώ που μας στηρίξετε σε όλα, και στα καλά μας αλλά και στα άσχημα. Σέβομαι το γεγονός πως ενώ ήξερε πως είχε βάλει γκολ ήδη από τα αποδυτήρια, δεν το έβαλε στη μέση και δεν πήγε για αρπαχτή. Ίσως εδώ να κάνω μια κάποια σύγκριση με ταινίες της DC. Η DC θέλησε να κάνει ταινίες με αρκετά εμφανές το αίσθημα φόβου ως προς το πώς θα το έπαιρνε το κοινό και αν ήταν όντως καλές οι προοπτικές να επενδύσει στα προϊόντα της. Ενώ λοιπόν είχε στο δυναμικό της τρομερά χαρτιά με εξίσου γνωστούς ήρωες (ίσως και παραπάνω αναγνωρίσιμους, βλέπε Batman και λοιπά), δεν κατάφερε να ξεπεράσει τα «κόμπλεξ» που είχε στα κινηματογραφικά. Διάλεξε λοιπόν σχεδόν πάντα μέτριες έως και άσχημες υλοποιήσεις ταινιών, με λαμπρή εξαίρεση το Wonder Woman που ήταν το μεγαλύτερο και ίσως μόνο διαμάντι μέχρι τώρα.\nΑπό την άλλη η Marvel μπορεί να έκανε περίεργες αρχές και να άργησε λίγο να βρει τον βηματισμό της, εν τέλει όμως όταν πάτησε σταθερά και έφτιαξε το τελικό πλάνο που θα κινηθεί, κατάφερε να γράψει μικρές ή μεγάλες κινηματογραφικές ιστορίες. Το δώρο της λοιπόν στον κόσμο ήταν το Infinity War. Μια σχεδόν τέλεια ταινία από κάθε άποψη, που νομίζω θα μπορέσει να ζητήσει και έμμεσα συγγνώμη για όσες και όποιες βλακείες έγιναν παλιά. Μια ταινία που σε έκανε να θες να δεις το παρακάτω στην πλειοψηφία της διάρκειας, που ακόμα και στο τέλος θα σε κάνει να φτιάξεις χρονομηχανή για να δεις τη συνέχεια καπάκι! Με τσαρούχια λοιπόν παίρνει «Θείος Γιώργος ISO» και πήγες χθες να τη δεις! Αυτά από μένα και ραντεβού πάλι σε άλλο άρθρο να τα λέμε έτσι απλά και όμορφα. Καλά να περνάτε και ελπίζω να βάλατε το main theme να παίζει ενώ διαβάζατε το άρθρο… ΤΟΣΟ ΕΠΟΣ ΣΗΜΕΡΑ! Θείος Γιώργος over and out.\nAvengers: Infinity WarbustedBusted.grgreekmoviesreviewsτανιίες\nΓιώργος "Ωκύπους" Γεωργόπουλος\nΣτον κόσμο γνωστός ως "θείος Γιώργος", είναι πλέον ο Μαθουσαλίξ σε παρέες. Ο γερο ξούρας, που ξέρει τα πάντα ενώ εσύ πάρε το απόφαση ΔΕ ΞΕΡΕΙΣ! Εδώ και κάτι αιώνες gamer, που μπορεί να μην έχει προλάβει στο development το Pong, αλλά έχει να πει κάνα 2 ιστορίες από τα παλιά. Λάτρης επίσης του κινηματογράφου, θα τον πετύχεις σε fantasy και sci-fi ταινίες κυρίως, να έχει άποψη με στυλ και να μη φοβάται να το κάνει χρήση εναντίον σου.\nΗ ανάπτυξη του Cyberpunk 2077 ξεκίνησε μετά την κυκλοφορία του The Witcher 3: Blood and Wine


πολύ μεγάλα μοσχεύματα αχλαδιάς και άλλα - Bonsai Forum 'Το Ελληνικό Μπονσάι Φόρουμ'\nπολύ μεγάλα μοσχεύματα αχλαδιάς και άλλα\nΔημοσίευση από Dorian » 18 Ιαν 2018, 19:43\nΝα μην το δοκιμάσω κάν δηλαδή να βάλω τα κλαδιά αχλαδιάς; μηδενικές πιθανότητες; αν είναι για 2-3 πόντους καλύτερα από φυτώριο έτοιμο φυτό. Για "γρήγορο" εννοούμε να έχεις μεγάλο κορμό άμεσα και για να πιάσει σίγουρα 2-3 χρόνια και κάμποσα χρόνια ακόμα για να βγουν κατάλληλα κλαδάκια.\nΝα προσθέσω στη λίστα και τον κισσό.\nΔημοσίευση από myrtilos » 18 Ιαν 2018, 12:24\nΣυγγνώμη δεν πρόσεξα ότι μιλάμε για μοσχεύματα.\nΔημοσίευση από Sim62 » 17 Ιαν 2018, 23:02\nmyrtilos έγραψε: Μπορώ να μιλήσω για ροδιά και ιβίσκο συριακό,αρκετά χοντροί κορμοί και οι καταβολάδες φαίνεται να τα πηγαίνουν καλά.\nΕίναι καταβολάδες καλοκαιριού 2017 οπότε κρατάω μια επιφύλαξη επειδή δεν έχουν κλείσει χρόνο.\nΟ φίλος μας δεν μιλάει για καταβολάδες αλλά για μοσχεύματα. Τελείως διαφορετικό και πολύ πιο δύσκολο.\nΔημοσίευση από myrtilos » 17 Ιαν 2018, 22:43\nΜπορώ να μιλήσω για ροδιά και ιβίσκο συριακό,αρκετά χοντροί κορμοί και οι καταβολάδες φαίνεται να τα πηγαίνουν καλά.\nΔημοσίευση από Sim62 » 17 Ιαν 2018, 21:47\nΕχω την εντύπωση ότι το πηγαίνεις λάθος απ΄την αρχή. Δεν υπάρχει τέτοιο πράγμα όπως γρήγορο bonsai που αναφέρεις. Οικονομικό ίσως, γρήγορο ποτέ. Δυστυχώς τα μεγάλα σε πάχος κλαδιά δεν ριζώνουν εύκολα εκτός ίσως από τις ελιές και αγριελιές και αυτές με κάποιες προυποθέσεις. Αλλά και να βγάλουν κάποιες λίγες ρίζες αυτές δεν θα είναι ικανές να τροφοδοτήσουν ένα χοντρό κορμό (αν έχει και διακλάδωση με αρκετά κλαδιά ακόμα χειρότερα) και σύντομα θα απογοητευτείς.\nΓια αυτό τα περισσότερα μοσχεύματα μαλακά ή σκληρά (γιατί για αυτό μιλάμε) που επιτυγχάνουν έχουν το πολύ 1-2 εκ. διάμετρο.\nΔημοσίευση από thanos75 » 17 Ιαν 2018, 20:49\nΔημοσίευση από Dorian » 17 Ιαν 2018, 19:54\nμεταφύτευσα μία μεγάλη αχλαδιά, θα την μεταφέρω σε άλλο μέρος γιατί δεν άνθιζε καθόλου και δεν γεννούσε, μήπως το διαφορετικό κλίμα την ευνοήσει. θα κόψω κάποια μεγάλα χοντρά κλαδιά για να μικρύνει και για διαμόρφωση. Υπάρχει περίπτωση τα κομμένα κλαδιά αχλαδιάς με διάμετρο 30-50 πόντους να ριζώσουν ως μοσχεύματα, με ορμόνη ριζοβολίας βέβαια;\nΓενικά μία λίστα με ντόπια φυτά που να έχουν σοβαρές πιθανότητες να ριζώσουν από κομμένα χοντρά κλαδιά με ενδιαφέροντες έτοιμους κορμούς και διακλαδώσεις θα ήταν χρήσιμη πιστεύω. Είναι το μόνο ρεαλιστικά οικονομικό για γρήγορο μπονσαί ειδικά με την κρίση. Τα φυτώρια όσα δεν έχουν κλείσει δεν φέρνουν πια ακριβά μεγάλα κομμάτια και κυρίως παραγωγικά δέντρα και φυτά ή μαζικής παραγωγής τα γνωστά. Καλά για έτοιμα μπονσάι αγορά δεν συζητάμε. Από ότι είδα στο μοντέρνε κυκλοφορεί ένας όρος truncheon cuttings. Δεν ξέρω αν είναι επίσημος επιστημονικός, παρόλαυτα δεν υπάρχει και πολύ υλικό για το θέμα.\nΠροσωπική εμπειρία, πιάνουν τα μεγάλα μοσχεύματα από μουριά, αν και δεν έχω δοκιμάσει πολύ μεγάλο γιατί δεν έχω πετυχει με ενδιαφέρουσα διακλάδωση, βοκαμβίλια, αλμυρίκι. Πλάτανος υποτίθεται πιάνει αλλά έχω απωθημένο, 4 αποτυχημένες προσπάθειες. Μόνο την μία έδειξε να έχει βγάλει ρίζα αλλά ξεράθηκε στο πρώτο καλοκαίρι, άγνωστο γιατί, ίσως έπρεπε να το βάλω εντελώς σε σκιά.


Περιληπτική Διακήρυξη για την προμήθεια ασφαλτομίγματος και ασφαλτικού γαλακτώματος από τον Δήμο Αχαρνών | Επιτομή ειδήσεων\nΠεριληπτική Διακήρυξη για την προμήθεια ασφαλτομίγματος και ασφαλτικού γαλακτώματος από τον Δήμο Αχαρνών\nΟ διαγωνισμός θα διεξαχθεί με τη διαδικασία του συνοπτικού διαγωνισμού του άρθρου 117 του ν. 4412/2016 και υπό τις προϋποθέσεις του νόμου αυτού.\nΗ εκτιμώμενη αξία της σύμβασης ανέρχεται στο ποσό των 41.194,00 € χωρίς Φ.Π.Α. 24 % και συνολικού ποσού 51.080,56 € με Φ.Π.Α. (9.886,56 €) σύμφωνα με τον πίνακα του ενδεικτικού προϋπολογισμού της Μελέτης.\nΗ καταληκτική ημερομηνία παραλαβής των προσφορών είναι η 02/11/2020, ημέρα Δευτέρα και ώρα 09:30 π.μ.. Οι προσφορές μπορούν να υποβληθούν και με courier ή ταχυδρομείο, αλλά πρέπει να έχουν φτάσει στο πρωτόκολλο της υπηρεσίας έως την ανωτέρω ημέρα και ώρα οι οποίες θα πρωτοκολληθούν.\nΔιεύθυνση Οικονομικών Υπηρεσιών, Τμήμα Προμηθειών\nΠαναγιώτης Μπάσιος, Προϊστάμενος Τηλ.: 213 2072507\nΝικόλαος Γκαγκαστάθης, Τηλ.: 213 2072370\nThis entry was posted in ΑΝΑΚΟΙΝΩΣΕΙΣ,ΔΗΜΟΣ ΑΧΑΡΝΩΝ and tagged Αχαρνές,Ανακοινώσεις,Διακηρύξεις,Προκηρύξεις on 14/10/2020 by nasval.\n← Προκήρυξη συνοπτικού διαγωνισμού για την προμήθεια πινακίδων σιδηρουργικών υλικών, φρεατίων και εσχαρών του Δήμου Αχαρνών Ανακοίνωση των υποψηφίων της δημοτικής παράταξης «Δ.Ε.Κ.Α. – Δημιουργούμε ένα καλύτερο αύριο» για την Σύμπραξη με την Δημοτική Αρχή Αχαρνών →


Ελλάς Ώρα Μηδέν: Οι πιο...σύντομοι γάμοι διασήμων!\nΟ έρωτας λένε δεν διαρκεί για πάντα.. Για κάποια διάσημα ζευγάρια όμως, το διαζύγιο ήρθε πραγματικά σε χρόνο ρεκόρ!\nRenée Zellweger – Kenny Chesney\nΗ ηθοποιός και ο γνωστός τραγουδιστής της country εξαρχής έμοιαζαν αταίριαστοι.. Ωστόσο κόντρα στις προβλέψεις, παντρεύτηκαν σε μια τελετή στην Καραιβική που έμελλε όμως απλώς να επισφραγίζει έναν πολύ σύντομο γάμο, με διάρκεια μόλις 4 μήνες..\nΤέσσερις μήνες κράτησε και ο γάμος της διάσημης Λατίνας τραγουδίστριας με το γνωστό χορογράφο, που παντρεύτηκαν το Σεπτέμβριο του 2001. Ωστόσο με την έναρξη του 2002 το ζευγάρι τράβηξε διαφορετικούς δρόμους, με τη Λόπεζ να αρραβωνιάζεται σχεδόν αμέσως τον Μπεν Άφλεκ…\nColin Farrell – Amelia Warner\nΟι 4 μήνες είναι μάλλον… σημαδιακοί για τους γάμους των διασήμων. Το κακό παιδί του Hollywood παντρεύτηκε τη 19χρονη αγαπημένη του “χτυπώντας” μάλιστα τατουάζ με το όνομα της -αντί για βέρα- στο δάχτυλό του. Τζάμπα το μελάνι, αφού ο γάμος διαλύθηκε σχεδόν αμέσως.\nLisa Marie Presley – Nicolas Cage\nΗ κόρη του Έλβις Πρίσλευ μάλλον γνωρίζει καλά από διαζύγια εξπρές! Μέτα το γάμο της με τον Μάικλ Τζάκσον που κράτησε μόλις εννέα μήνες, η Λίζα Μαρί ενώθηκε με τα δεσμά του γάμου με το διάσημο ηθοποιό Νίκολας Κέιτζ και έσπασε το προσωπικό της ρεκόρ καθώς ο γάμος κράτησε μόλις 3 μήνες. Το ζευγάρι παντρεύτηκε στις 10 Αυγούστου 2002 και ο Κέιτζ κατέθεσε την αίτηση διαζυγίου 100 μέρες αργότερα, στις 20 Νοεμβρίου, του ίδιου έτους.\nPamela Anderson-Rick Solomon\nΗ σεξοβόμβα του Baywatch φαίνεται πώς κάνει επίσης καριέρα στους γάμους αστραπή. Μετά από το διάρκειας 4 μηνών γάμο με τον Κιντ Ροκ, το 2006, παντρεύτηκε τον πρώην της Σάνεν Ντόχερτι και της Πάρις Χίλτον, Ρικ Σάλαμον. Ο γάμος έγινε στο Λας Βέγκας τον Οκτώβριο του 2007, με το ζευγάρι να χωρίζει δύο μήνες αργότερα.\nEthel Merman – Ernest Borgnine\nΟ γάμος τους το 1964 κράτησε μόλις 32 μέρες. Η Μέρμαν έφυγε από τη ζωή το 1984, ενώ ο Μπορνίν τη δεύτερη φορά τα κατάφερε μάλλον καλύτερα αφού διανύει ήδη την τέταρτη δεκαετία του γάμου του με την επιχειρηματία, Τόβα Τρασνάες.\nDrew Barrimore-Jeremy Thomas\nΟ γάμος της διάσημης ηθοποιού με τον ιδιοκτήτη μπαρ Τζέρεμι Τόμας το 1994 διήρκεσε μόλις ένα μήνα. Όμως η γλυκιά Ντρου είχε ανάλογη τύχη και στο δεύτερο γάμο της με τον Τομ Γκριν, αφού δεν κατάφερε να κλείσει ούτε 6 μήνες παντρεμένη…\nCarmen Electra – Dennis Rodman\nΟ προηγούμενος γάμος του διάσημου μπασκετμπολίστα είχε κρατήσει 82 μέρες. Αυτή τη φορά ο άστατος σταρ του NBA ξεπέρασε και τις πιο απαισιόδοξες προβλέψεις αφού ο γάμος του με την ηθοποιό Carmen Electra είχε διάρκεια 9 μόνο ημέρες!!! Μάλιστα ο Rodman κατέθεσε αίτηση ακύρωσης του γάμου, επικαλούμενος ότι έπεσε θύμα απάτης. Ο ίδιος ο ατζέντης του μάλιστα δήλωσε πώς ήταν υπό την επήρεια αλκοόλ.\nΗ Britney παντρεύτηκε στο Vegas τον παιδικό της φίλο, Jason Allen Alexander. Όμως 55 ώρες αργότερα επικαλούμενη μέθη ζήτησε την ακύρωση του γάμου… Μάλιστα, η pop star αναφέρθηκε στο συμβάν ως “ένα αστείο που παρατράβηξε…”\nPosted by lenaki at 7:51 μ.μ.\nLabels: ΕΝΑΛΛΑΚΤΙΚΕΣ ΕΙΔΗΣΕΙΣ\nΚτήματα γάμου 11 Φεβρουαρίου 2013 - 8:42 π.μ.\nΟύτε να χωνέψουν το φαγητό από την γαμήλια δεξίωση δεν πρόλαβαν.\n2.500 Ελληνίδες φοιτήτριες σε κάστινγκ πορνοταινιών!!!\nΗ τελευταία κολεξιόν της Κέιτ Μος για το "Top Shop"\nΒούλα Βαβάτση...Το κορίτσι...του υπουργού...κυκλοφόρησε!!\nΚΑΝΟΥΜΕ ΚΑΙ ΕΝΑ LIKE ΕΔΩ!!!!!\nΠΟΣΟΙ ΕΙΜΑΣΤΕ ΤΕΛΙΚΑ???\nΕΝΑΛΛΑΚΤΙΚΕΣ ΕΙΔΗΣΕΙΣ (1060)\nΜΥΣΤΙΚΑ ΟΜΟΡΦΙΑΣ (142)\nSEX ΚΑΙ ΣΧΕΣΕΙΣ (134)\nΟΤΙ ΝΑ ΝΑΙ (37)\nΑΘΛΗΤΙΚΕΣ ΙΣΤΟΡΙΕΣ (6)\nback to 80's (4)\nμθστικα ομορφιας (1)\ngiannakis+anna+lena. Από το Blogger.


Το FBI και η NSA θέλουν να «εξαφανίσουν» το νέο iPhone - Γιατί ; - 𝙛𝙬𝙣𝙖𝙯𝙬.𝙜𝙧\nHome ΕΠΙΣΤΗΜΗ ΣΥΓΧΡΟΝΗ-ΖΩΗ ΤΕΧΝΟΛΟΓΙΑ Το FBI και η NSA θέλουν να «εξαφανίσουν» το νέο iPhone - Γιατί ;\nΕΠΙΣΤΗΜΗ ΣΥΓΧΡΟΝΗ-ΖΩΗ ΤΕΧΝΟΛΟΓΙΑ\nΤο FBI και η NSA θέλουν να «εξαφανίσουν» το νέο iPhone - Γιατί ;\nΤο νέο iPhone δεν «σπάει» αν και σε μερικές περιπτώσεις φαίνεται πως...λυγίζει.\nΤο λογισμικό του είναι τόσο δύσκολο να «σπάσει» που σύμφωνα με το FBI και την NSA μπορεί να πάρει και πέντε χρόνια για κάποιον ειδικό της υπηρεσίας τους να καταφέρει να εισχωρήσει στο λογισμικό.\nTags: ΕΠΙΣΤΗΜΗ ΣΥΓΧΡΟΝΗ-ΖΩΗ ΤΕΧΝΟΛΟΓΙΑ


«Δεν θα επιτρέψομεν την πάλην των τάξεων»! - e-KOZANH «Δεν θα επιτρέψομεν την πάλην των τάξεων»! - e-KOZANH\nHome > ΕΛΛΑΔΑ > «Δεν θα επιτρέψομεν την πάλην των τάξεων»!\nΑναρτήθηκε από e kozani στις 10:21 μ.μ.\nItem Reviewed: «Δεν θα επιτρέψομεν την πάλην των τάξεων»! Rating: 5 Reviewed By: e kozani


Κομμουνιστική Νεολαία Ελλάδος - ΑΝΑΚΟΙΝΩΣΗ ΤΗΣ ΚΝΕ ΓΙΑ ΤΟΥΣ ΜΑΘΗΤΕΣ ΤΩΝ ΕΠΑΛ\nΤο μέλλον που μας ετοιμάζουν με τις μεταρρυθμίσεις στην τεχνικοεπαγγελματική εκπαίδευση είναι ακόμα χειρότερο. Μαθητεία στην πάμφθηνη εργασία, ανεργία και περιπλάνηση.\nΓια όλους αυτούς είμαστε ένα ακόμα γρανάζι στην μηχανή του κέρδους τους.\nΔεν χαριζόμαστε σε κανέναν. Δυναμώνουμε την δική μας φωνή και δύναμη.\nΔυναμώνοντας το ΚΚΕ γιατί η πρότασή του έχει στο επίκεντρο τις δικές μας ανάγκες για να μπορούμε να ζήσουμε και να μορφωθούμε με βάση τις σύγχρονες δυνατότητες.\nνα είναι το απολυτήριο η μοναδική προϋπόθεση για να βρούμε δουλειά.\nΝα καταργηθεί το έτος μαθητείας που είναι τσάμπα εργασία για τα αφεντικά, και να είναι η πρακτική άσκηση ενταγμένη οργανικά στη μάθηση.\nΝα μπορούμε όλοι οι μαθητές να μετακινούμαστε δωρεάν μεταφορά και να μας παρέχεται γεύμα με ευθύνη και χρηματοδότηση των δήμων.\nΚρίνουμε και αποφασίζουμε με βάση τη ζωή μας.\nΕίμαστε παιδιά εργαζομένων. Αύριο θα βρισκόμαστε και μεις στους τόπους δουλειάς και από τα χέρια και το μυαλό μας θα περνάνε τα πάντα, θα παράγεται όλος ο πλούτος.\nΕμείς δεν ζούμε μέσα στα πλούτη και την χλιδή. Δεν είμαστε παιδιά κανενός βιομηχάνου, εφοπλιστή ή τραπεζίτη.\nΌσα ονόματα και αν αλλάζουν, όσες συνεργασίες και να γίνουν, όλα τα κόμματα που στηρίζουν την Ε.Ε., τα αφεντικά, τον καπιταλισμό, είναι κόμματα που θα χτυπάνε το λαό για τα κέρδη των εκμεταλλευτών.\nΈχουμε δίκαιο που αμφισβητούμε το σύστημα όπως λειτουργεί και όπως είναι.\nΆδικό και βασανιστικό για τους πολλούς. Δίκαιο και παραδεισένιο για τους λίγους.\nΔυναμώνουμε το ΚΚΕ που όχι μόνο δεν δέχεται όλη αυτή την σαπίλα αλλά παλεύει για να καλυτερέψει η ζωή μας σήμερα, για να ανατρέψει το σύστημα που γεννά την σαπίλα.\nΓι αυτό το ΚΚΕ δεν είναι σαν όλα τα υπόλοιπα κόμματα που υπερασπίζονται το σύστημα που γεννά την αδικία.\nΑπό τη ΝΔ και το ΠΑΣΟΚ μέχρι το ΣΥΡΙΖΑ που δίνει καθημερινά εξετάσεις στους βιομηχάνους για να πάρει την σκυτάλη στην επίθεση εναντίον μας, μας λένε ψέματα πως η ζωή μας μπορεί να καλυτερέψει μέσα στην Ε.Ε. και στα πλαίσια του συστήματος.\nΔεν πατάμε την μπανανόφλουδα που μας πετάνε. Τους γυρνάμε την πλάτη!\nΑπομονώνουμε την εγκληματική-ναζιστική Χρυσή Αυγή. Τώρα που αποκαλύφθηκε η εγκληματική τους δράση, η διαπλοκή τους με επιχειρηματικά συμφέροντα, με βρώμικούς κύκλους και εγκληματικά κυκλώματα, με το σάπιο κρατικό μηχανισμό και δυνάμεις καταστολής, αποδείχτηκε και στην πράξη ότι είναι το ακραίο πρόσωπο του βάρβαρου και σάπιου συστήματος. Γι’ αυτό, ενώ έλεγαν ότι θα κάνουν τσαμπουκάδες στη Βουλή, ο μόνος τσαμπουκάς που έκαναν τελικά ήταν οι 148 προτάσεις-επερωτήσεις υπέρ των εφοπλιστών.\nΤο νέο το ριζοσπαστικό που έχουμε ανάγκη υπάρχει!\nΗ υποταγή δεν ταιριάζει σε κανένας από μας. Ψηλά το κεφάλι!\nΣτις εκλογές του Μάη η ψήφος μας να είναι ανατρεπτική και αγωνιστική!\nΔυναμώνουμε την δική μας φωνή και δύναμη – το ΚΚΕ.